Menyelongkar Konsep Last Universal Common Ancestor

Jujur cakap entah kenapa ramai tidak selesa kalau bincang pasal evolusi. Alih-alih mesti fikir pasal Teori Darwin. Kalau suruh ulas Teori Darwin, mesti merepek tuduh Charles Darwin bukan-bukan.

Berkali-kali kena ulang – Charles Darwin tidak pernah cakap manusia berevolusi daripada beruk. Jadi siapa yang cakap manusia berasal daripada beruk? Entah monyet mana yang cakap.

Yang pasti, penyampaian Teori Darwin telah ditahrifkan zaman sampai maksud asal lari habis. Padahal Teori Darwin sebenarnya mengulas panjang tentang variasi yang diwarisi sesuatu spesis untuk lebih mandiri di sesuatu tempat.

Proses evolusi dulu berpaut pada konsep the Missing Link, iaitu spesis pra-manusia dan pra-primat (keluarga beruk, cimpanzi, monyet dan sebagainya).

Sains sudah tidak pegang pada konsep ini, yang didapati secara saintifik sangat ralat dengan fitrah evolusi (D’Costa, 2014).

Sebaliknya, sains semakin yakin tentang common ancestor (leluhur umum). Kena faham balik, common ancestor tidak sama sekali bermaksud same ancestor.

Konsep leluhur umum lebih tertumpu pada peringkat sel (cellular level), iaitu persamaan dari segi DNA antara manusia dan primat misalnya. Untuk pengetahuan semua, DNA manusia sebenarnya 98.8 peratus sama dengan DNA cimpanzi.

Konsep leluhur umum lebih tertumpu pada sifat sel (cellular level), bukannya sifat individu. Masalah sekarang, DNA manusia dengan DNA landak laut pun lebih kurang sama (Bryner, 2006).

Persamaan manusia dengan lalat buah dan pisang boleh tahan juga, lebih kurang 60 peratus sama (Holley, 2017). Jangankan serangga dengan buah, DNA manusia dengan DNA lembu siap 80 peratus lagi (Ramsey & Lee, 2018).

Leluhur Umum Universal Terakhir

Sains membawa konsep last universal common ancestor (LUCA) untuk mengkaji dan menjelaskan punca persamaan populasi organisme merentasi jenis. Kalau ingin tolak konsep ini pula, memang akan susah balik pada diri sendiri.

Sebab kalau tolak, orang lain akan kaji. Dan orang lain itulah akan lebih faham tentang sains berbanding golongan yang mendongak kononnya faham tanpa sebarang jawapan selain daripada “rujuk Qur’an!” tetapi tidak mampu jelaskan apa yang Qur’an cakap.

Itu masalahnya.

Sekarang kena faham, common ancestor bukan seperti Ratu Elizabeth dan William the Coηqυeror dulu. Saintis tidak pernah cakap dulu kala ada satu haiwan beranak pinak menjadi jutaan spesis seperti hari ini.

Tidak sama sekali. Terpaksa ulang berkali-kali, common ancestor adalah perbincangan genetik… bukannya jasad.

Sekitar tahun 2000, saintis mula mengenal pasti zaman LUCA mula berpucuk dalam dunia ini iaitu sekitar 3.5 bilion tahun lalu (Glansdorf, et al., 2008). Memang sangat jauh, sebelum zaman kewujudan fosil hidupan pun. Ini membuktikan LUCA bukan berjasad, lebih pada sel (Noffke, et al., 2013).

Ada pendapat menyatakan LUCA sudah berpucuk sebelum adanya Bulan di langit lagi (Betts, et al., 2018). Maka di sini, LUCA difahamkan adalah ramuan yang menjadikan organisme itu sendiri.

Ibaratkan roti yang dibuat daripada tepung, gula dan yis. Dalam perbandingan ini, organisme adalah roti… LUCA pula adalah tepung, gula dan yis. Sini semua boleh faham apa yang sains sebenarnya sedang sampaikan dengan jelas. Cuma agama menerangkan siapa yang mengadun dan membuat roti tersebut.

Sekarang bandingkan dengan prasangka palsu yang meremehkan evolusi dengan hujah “manusia berevolusi daripada beruk”.

RUJUKAN:

Betts, H., et al. (2018). “Integrated genomic and fossil evidence illuminates life’s early evolution and eukaryote origin”. Nature Ecology & Evolution. 2 (10): 1556–1562

Bryner, J. (2006, November 9). Surprise! Your Cousin’s a Sea Urchin. Live Science.

D’Costa, K. (2014, April 2). The Missing Link That Wasn’t. Scientific American.

Glansdorf, N., et al. (2008). The last universal common ancestor: emergence, constitution and genetic legacy of an elusive forerunner. Biology Direct. 3: 29.

Holley, D. (2017). GENERAL BIOLOGY I: Molecules, Cells and Genes. Dog Ear Publishing. Halaman 63.

Noffke, N., et al. (2013). “Microbially induced sedimentary structures recording an ancient ecosystem in the ca. 3.48 billion-year-old Dresser Formation, Pilbara, Western Australia”. Astrobiology. 13 (12): 1103–1124.

Ramsey, L., & Lee, S. (2018, April 6). Humans share almost all of our DNA with cats, cattle and mice. The Independent UK.


Ziggurat Jiroft – Ziggurat Terbesar Dan Tertua Di Dunia

Ziggurat Jiroft, atau juga dikenali sebagai Ziggurat Konar Sandal. Merupakan sebuah monumen purba yang terletak di Jiroft. Kawasan yang bertempat di wilayah Kerman, selatan Iran itu dianggap sebagai tapak bermulanya tamadun di Iran. Ziggurat ini ditemukan pada tahun 2002, dan ia dilaporkan sebagai ziggurat kedua yang ditemui di Iran, di mana ziggurat yang pertama ialah Ziggurat Choga Zanbil. Menurut beberapa sumber, Ziggurat Jiroft adalah ziggurat yang paling besar dan paling tua di dunia.

Salah satu kaedah untuk membezakan antara ziggurat Mesopotamia dan ziggurat Iran adalah melihat pada bagaimana ianya diakses. Bagi ziggurat Mesopotamia, struktur tersebut diakses menerusi sebuah tangga di bahagian luar. Manakala bagi ziggurat di Iran pula, ia diakses menerusi tanjakan (ramps).

Perkataan ziggurat boleh diterjemahkan sebagai ‘menara-kuil’, dan ia merupakan sebuah struktur yang terdiri daripada beberapa tingkat. Tingkat puncaknya menempatkan sebuah kuil. Ziggurat lazim dikaitkan dengan tamadun Mesopotamia, yang pada hari ini secara kasarnya merangkumi kebanyakan negara Iraq, Kuwait dan sebahagian daripada Syria timur. Apapun, terdapat juga ziggurat di wilayah barat Iran.

Di Iran, ziggurat yang paling masyhur ialah Ziggurat Choga Zanbil yang terletak berhampiran Sungai Dez, di timur laut wilayah Khuzestan. Ziggurat ini ditemui pada tahun 1936 dan ia diiktiraf sebagai Tapak Warisan Dunia UNESCO pada tahun 1979. Sejarahwan memperkirakan bahawa ziggurat tersebut berusia sekitar 1250 Sebelum Masihi dan sehingga tahun 2002, ia merupakan satu-satunya ziggurat yang diketahui wujud di Iran.

Di tapak ‘A’, sebuah struktur yang berbentuk seperti ziggurat dua tingkat ditemukan. Struktur ini berukuran 17 meter tinggi, 300 meter lebar dan panjang pada bahagian foundasi, serta 150 meter pada kedua-dua sisi di tingkat kedua. Struktur besar ini meliputi hampir keseluruhan gundukan itu. Memandangkan struktur monumen ini mirip dengan ziggurat di Mesopotamia, ia dianggap sebagai ziggurat paling besar dan paling tua di dunia.

Kemudian, ekskavasi lanjut dilakukan ke atas dua buah gundukan di Jiroft, sebuah bandar yang terletak 230 km dari arah selatan Kermna, ibu kota wilayah Kerman. Kedua-dua gundukan ini dipisahkan sejauh beberapa kilometer dan dibezakan sebagai tapak ‘A’ dan ‘B’. Ekskavasi di tapak B menemukan sebuah citadel dua tingkat, dengan tapak asasnya merangkumi kawasan seluas 13.5 hektar.

Di sekeliling struktur ini pula terdapat runtuhan tembok setebal 10.5 meter. Penemuan-penemuan ini melahirkan pendapat bahawa struktur tersebut dahulunya merupakan sebuah bangunan berbenteng.

Diperkirakan bahawa ziggurat yang ditemui di Jiroft ini berusia sekitar 2200 Sebelum Masihi. Sebagai perbandingan, ziggurat tertua di Mesopotamia, iaitu ziggurat Ur diperkirakan dibina sekitar 2100 Sebelum Masihi oleh Ur-Nammu.

Sebahagian pihak mengandaikan bahawa ziggurat Jiroft ini dibina oleh Aratta, iaitu sebuah kerajaan legenda di Zaman Gangsa yang kewujudannya diperakui di dalam teks-teks Sumeria.

Namun, lokasi tepat tamadun ini masih belum diketahui secara jelas. Sebilangan ilmuwan meyakini bahawa Aratta terletak di Jiroft moden. Ada pula yang berpendapat bahawa kerajaan legenda itu terletak di Azerbaijan, Baluchistan, atau di Teluk.

Selain lokasi Aratta, usia tepat ziggurat ini juga turut dipersoalkan. Setakat ini, pentarikhan yang dilakukan ke atas monumen ini adalah berdasarkan pada dua serpihan kecil yang berkemungkinan adalah prasasti. Bahan-tidak-berusik yang lebih sesuai untuk digunakan bagi tujuan pentarikhan radiokarbon sebegini masih belum ditemui. Apa yang pasti, gundukan besar di Jiroft ini ternyata menyimpan banyak rahsia untuk diterokai.

TERJEMAHAN:

Wu Mingren. (10 Disember 2016). Buried Beneath the Sand, The Ziggurat of Jiroft May be Largest and Oldest of its Kind in the World. Ancient Origins.
https://www.ancient-origins.net/ancient-places-asia/buried-beneath-sand-ziggurat-jiroft-may-be-largest-and-oldest-its-kind-world-021108


Beradabkah Aku Sebagai Seorang Islam?

Seorang anak kecil apabila berjalan di
hadapan orang tuanya pasti dia akan sedikit membongkokkan badan. Seorang wanita
yang bergelar isteri tiada dibenarkannya untuk meninggikan suara terhadap suami
yang dianggap ketua keluarga. Seorang anak murid yang sememangnya rendah ilmu
dan cetek pengetahuan berkenaan kehidupan tidaklah elok seandainya dia berucap
yang kasar lagi kesat terhadap gurunya.

Kerana Islam itu mengajarkan adab dan
pekerti yang elok lagi halus budi. Adab itu besar ruang lingkupnya. Tentang
perilaku, halusnya pertuturan, kebaikan, kesantunan budi, ketinggian akhlak dan
murahnya kemaafan. Semua perkara yang tersebut diajarkan oleh Islam.

Justeru, selayaknya adab itu diberikan kepada ibu dan ayah, kepada para guru dan masyaikh yang kesemuanya telah banyak berkorban serta berkeringat buat sekelian umat, setinggi-tinggi dan adab yang paling agung seharusnya diberikan kepada orang yang perjuangannya paling mulia. Perjalanannya yang penuh dengan darah dan duka. Hati yang penuh dengan kesan luka dan koyak. Hanya kepada Maha Pencipta tempatnya mengadu dan melepaskan segala gelisah dan tangis. Tidak lain dan tidak bukan dia ialah junjungan besar lagi mulia Nabi Muhammad SAW.

Nabi Muhammad SAW tidak pernah sesekali berasa lelah dan kesal dalam memberikan pengajaran dan pendidikan kepada umat. Setiap hari dalam lebaran kehidupannya tidak Baginda biarkan berlalu kecuali setelah memberikan didikan dan mencurahkan cinta kepada umatnya. Risalah yang telah dipertanggungjawabkan ini Baginda sampaikan dengan penuh hemat dan cermat sehingga tiada satu pun ajarannya terlepas untuk diajarkan.

Oleh hal yang demikian, suka kita ingatkan kepada pembaca bahawa dalam naskah yang serba kurang ini akan banyak dijumpai istilah Sallallahu ‘Alaihi Wasallam (SAW). Jadi, kita; yang serba kurang, berasa tergerak hati ini untuk berkongsi berkaitan hal sebenar berkaitan istilah ini. Kita bukanlah golongan alim ulama’ yang autoritinya tinggi dan mulia.

Kita ini hanya seorang anak muda yang
gemar akan membaca dan mengumpul maklumat sini dan sana. Jadi, apalah kiranya
kita berkongsi tentang bacaan dan maklumat ini kepada pembaca sekalian yang
sememangnya sediakala tinggi ilmunya berbanding diri yang kerdil ini.

MAKNA DI SEBALIK KALIMAH.

Istilah yang disebutkan di atas sebenarnya terdiri ia daripada dua bahagian. Pertamanya ialah istilah sallah yang letaknya pada kalimah sallahu dan keduanya pada istilah sallam pada bahagian wa sallam. Kalau kita tidak salah (betulkan andainya kita silap), kedua-dua kalimah tersebut adalah merupakan sebagai satu bentuk doa kepada Baginda Nabi Muhammad SAW. Bukankah Allah SWT ada berfirman,

“Sesungguhnya Allah SWT dan para
malaikat-Nya berselawat ke atas Nabi Muhammad SAW. Wahai orang-orang yang
beriman, berselawatlah kamu ke atas Nabi Muhammad SAW dan ucapkanlah salam
kepadanya”

(al-Ahzab : 56)

Menurut pendapat sekalian ulama’ yang rajih, erti yang tersirat daripada bahagian pertama adalah permohonan kepada Allah SWT memberikan ketinggian dan kemuliaan darjat, kedudukan serta kehormatan kepada Nabi Muhammad SAW.

Hal ini demikian kerana, sebagai seorang
manusia yang rendah martabatnya dan biasa-biasa saja, umat Islam tiadalah mampu
serta daya untuk memuji Baginda dengan pujian yang tinggi serta mencukupi demi
memenuhi haknya terhadap diri mereka. Maksud di sini ialah sekalian umat Islam
sesungguhnya tidak akan mampu untuk membalas jasa dan budi Baginda Nabi
Muhammad SAW tanpa pertolongan serta pujian yang paling lengkap daripada Allah
SWT.

Adapun dalam bahagian yang kedua iaitu pada kata sallam itu merupakan satu bentuk doa supaya Gusti Pangeran Allah SWT dengan rahmat dan hidayah-Nya membebaskan Baginda berserta sekalian umatnya daripada segala perkara yang batil selama perjuangan dakwah masih diteruskan. Inilah satu bentuk penyandaran dan pengharapan yang mulia kerana tiadalah satu bentuk kuasa mana-manapun yang mampu memberikan naungan selamat berserta rahmat selain daripada-Nya.

BAGAIMANA PULA DENGAN HUKUMNYA?

Orang sekarang ini sudah bijak pandai otaknya. Pemikiran semakin berevolusi seiring dengan zaman. Setiap perkara harus mempunya dalil, sumber dan sebab diharuskan ini dan diharuskan itu. Menurut pandangan yang rajih berkaitan dengan penulisan atau pengucapan (lafaz) istilah sallallahu ‘alaihi wasallam tatkala nama Baginda Nabi Muhammad SAW disebut, ia merupakan sebuah kewajipan. Perkara ini dapat disandarkan kepada hadis yang berbunyi,

“Orang yang kikir adalah mereka
yang apabila namaku disebut (atau ditulis) namun di sisinya mereka tidak
berselawat kembali ke atasku (sallallahu ‘alaihi wasallam).”

(HR. at-Tirmidzi)

Oleh hal yang demikian, maka sudah terang lagi bersuluh bahawa tidak membaca selawat untuk Baginda Nabi Muhammad SAW apabila namanya disebut atau ditulis merupakan satu bentuk ketidaksopanan dan tiada beradab. Sehubungan dengan itu, Allah SWT telah berfirman dalam al-Quran sebagai satu dorongan kepada umat manusia untuk senantiasa berselawat ke atas Nabi Muhammad SAW,

“Sesungguhnya, Allah SWT dan para
malaikat-Nya berselawat ke atas Nabi Muhammad SAW. Hai orang-orang yang
beriman, berselawatlah kalian untuk Nabi Muhammad SAW dan ucapkanlah salam
penghormatan kepadanya. ”

(al-Ahzab : 56)

KEUTAMAAN BERSELAWAT.

Begitu banyak keutamaan yang diriwayatkan oleh para ulama’ berkenaan selawat kepada Nabi Muhammad SAW ini. Antara yang acapkali didengari adalah,

“Barangsiapa yang berselawat
kepadaku satu kali, maka Allah akan berselawat kepadanya sebanyak 10 kali pula.”

(HR. Muslim)

Ibnu Mas’ud pula ada meriwayatkan bahawa Baginda Nabi Muhammad SAW pernah bersabda,

“Orang yang palik berhak
mendapatkan syafa’atku kelak pada hari kiamat ialah mereka yang yang paling
banyak berselawat untukku.”

(HR. at-Tirmidzi)

Nabi Muhammad SAW ialah insan yang paling mulia darjatnya dan merupakan utusan terakhir kepada umat Allah SWT di muka bumi ini. Tentu saja Allah SWT tidak mengutuskan Baginda yang serba-serbi mulia tanpa diiringi dengan sekalian berkat dan rahmat buat sekelian alam.

Orang biasa pun boleh diberi gelar Tuan-tuan, Yang Berbahagia, Buapak-buapak, Pangeran, Raden dan Prabu Gusti padahal mereka tidak memberi apa-apa syafa’at dan faedah sewaktu di Padang Mahsyar nanti. Itu pun andai tersalah disebutnya maka dicacilah orang yang menyebut itu. Dianggap dungu dia kerana tidak tahu adat-istiadat berhormat. Tetapi bagaimana pula halnya yang apabila mendengar sallallahu ‘alaihi wasallam, bibirnya bungkam diam seribu bahasa? Padahal ‘dia’ lah nanti yang bakal menyelamatkan sekelian umat manusia menuju titian siratal mustaqim.

Ralat bukan? Tepuk dada, tanya iman.

FAEDAH DAN KELEBIHAN BERSELAWAT.

(HR. at-Tirmidzi)

Kebaikan yang ada pada Nabi Muhammad SAW begitu banyaknya dan tidak terhitung. Apabila seseorang menyimpan cinta dan rindu kepada kekasihnya, sewajarnya dia sering menyebut dan meratib nama pasangannya sehingga berjatuhan air mata. Perasaan rindu hanya akan dilenyapkan apabila sang kekasih mula membalas dan menyahut panggilan rindu. Perasaan kasih dan rindu mendorong seseorang tidak merasa jemu untuk berulang-ulang kali menyebut nama kekasihnya.

Justeru, Nabi Muhammad SAW merupakan orang yang paling rindu kepada umatnya. Sayang dan cinta Baginda melebihi rasa kasih terhadap nyawanya sendiri. Dalam setiap gerak-geri, tiada satu detik pun perihal umatnya dilupakan. Untuk memanifestasikan rindu, dapatlah bersama umat zaman sekarang memperbanyakkan selawat kepada Nabi Muhammad SAW yang terkandung pelbagai manfaat. Antaranya:

“Sesungguhnya manusia yang paling
utama di sisiku pada hari kiamat ialah mereka yang banyak memberikan selawat
kepadaku”

(HR. at-Tirmidzi)

(HR. Muslim)

(HR. at-Tirmidzi)

“Sesungguhnya, doa akan terhenti di
antara langit dan bumi . Tidak akan akan naik sedikitpun sehingga kamu
berselawat kepada nabimu.”

(HR. at-Tirmidzi)

“Sesungguhnya, hari yang paling
utama bagi kamu adalah pada hari Jumaat. Maka, perbanyaklah selawat kepadaku
pada hari itu kerana sesungguhnya bacaan selawat kamu itu akan diperlihatkan
kepadaku.”

(HR. Abu Daud)

            Bahkan,
ulama’ al-Syeikh Abdul Kadir al-Jailani RA juga ada memberikan penjelasan
terhadap kelebihan selawat kepada Nabi Muhammad SAW. Beliau menulis di dalam
kitabnya al-Safinah al-Qadiriyyah bahawa daripada Ibnu Farhun dalam
kitab Haqa’iq al-Anwar,

“Berselawat kepada Nabi Muhammad
SAW itu terdapat padanya 42 macam jenis kelebihan.”

            Di
sini, kita akan cuba sampaikan pembacaan yang telah kita lakukan untuk tatapan
semua.

Selesailah sudah kesemua kelebihan
berselawat atas Nabi Muhammad SAW yang dapat kita kongsikan melalui pembacaan
dan pengumpulan sana sini kerana diri ini tidak lain dan tidak bukan sekadar
umat picisan yang lebih dan bermandi dengan dosa. Jadi, tiadalah layak dan
hebat kita ini untuk mengulas dan memberikan pengetahuan perkara semisal ini
kerana tiadalah ilmu yang mencukupi melainkan dicukupkan dengan banyaknya
membaca serta berguru.

ADAB TERHADAP NABI MUHAMMAD SAW.

Nabi Muhammad SAW merupakan obor kebenaran yang dianugerahkan oleh Allah SWT sebagai penerang kegelapan sekalian umat. Baginda membawa risalah yang mengeluarkan manusia daripada kebobrokan dan kejahilan serta mengajarkan bahawa tauhid sebenar adalah Allah Yang Maha Esa.

Nabi Muhammad SAW jugalah insan yang
bakal membantu umatnya pada hari akhirat kelak. Syafa’atnya yang bakal
menyelamatkan segenap umat manusia daripada azab neraka. Justeru, adab dan
hormat terhadap Baginda harus sangat-sangat dijaga dan sentiasa diperlelok.
Antara adabnya adalah :

“Celakalah seseorang apabila namaku
disebutkan di sisinya tetapi dia tidak berselawat ke atasku.”

(HR. Ahmad, at-Tirmidzi dan
al-Hakim)

“Dan taatlah kamu kepada Allah dan
taatlah kemu kepada Rasul-Nya dan berhati-hatilah. Jika kamu berpaling maka
ketahuilah bahawa sesungguhnya kewajipan Rasul Kami hanyalah menyampaikan
(amanah Allah) dengan terang.”

“Seseorang itu bersama sesiapa yang
dicintainya.”

(HR. al-Bukhari dan Muslim)

ADAB TERHADAP AHLI KELUARGA BAGINDA
(AHLUL BAIT).

Nabi Muhammad SAW merupakan manusia yang dititipkan padanya kemuliaan dan keberkatan. Maka, setiap perkara yang berkait rapat dengan Baginda juga tidak lari daripada terkena tempias kemuliaan ini. Umat Islam akhir zaman merupakan umat paling mulia berbanding umat-umat terdahulu. Atas dasar apakah hal ini terjadi? Kerana umat ini adalah umat Nabi Muhamad SAW.

Sehubungan dengan itu, disebabkan oleh mulianya Baginda, keluarganya (ahlul bait) juga selayaknya kita hormati dan sayangi selayaknya kita menjaga adab terhadap Nabi Muhammad SAW sendiri. Ahli keluarga Baginda merupakan keturunan yang mulia dan beriman berasal daripada kalangan Banu Hashim. Antara adab terhadap ahli keluarga Baginda yang digariskan oleh ulama’ :

“Katakanlah, aku tidak meminta
kepadamu sesuatu upahpun atas seruanku kecuali kasih sayang dalam kekeluargaan.
Dan barangsiapa yang mengerjakan kebaikan, akan Kami tambahkan baginya kebaikan
pada kebaikannya itu. Sesungguhnya, Allah SWT Maha Pengampun lagi Maha
Mensyukuri.”

(as-Syura : 23)

ADAB TERHADAP PARA SAHABAT BAGINDA.

Para sahabat merupakan mereka yang berkesempatan untuk berada pada zaman Nabi Muhammad SAW serta dapat berkumpul bersama dengan Baginda dalam keadaan beriman dan mempercayai ajarannya. Lalu, para sahabat ini meninggalkan dunia dalam keadaan Muslim. Tidak ada keraguan lagi bahawa para sahabat ialah mereka yang berjuang bermati-matian di samping Nabi Muhammad SAW dalam setiap perjuangan Baginda.

Jadi, adalah menjadi kewajipan kepada umat Islam yang mukmin dan muslim untuk beradab apabila berkata-kata tentang para sahabat ini kerana mereka semuanya mulia. Iman dan kepercayaan mereka sangat teguh dan tinggi. Antara adab yang digariskan adalah :

KESIMPULAN.

Demikianlah yang dapat kita tuliskan sedikit sebanyak tentang adab yang harus dititikberatkan kepada Nabi Muhammad SAW. Bukan hendak menunjuk bijak dan handal kerana sesungguhnya di luar sana pasti ada orang-orang yang ilmunya tinggi melangit berbanding kita yang sekadar membaca dan mengumpul ke sana dan ke sini. Kerana itulah nilai hidup, demi melengkapkan nilai hidup yang tiada diajar di bangku sekolah maka pergaulan dan pembacaan menjadi teman akrab.

Kita bukanlah pandai mengarang berkenaan adab dan jika ada yang rasa kurang silakan rujuk pada kitab-kitab yang lebih masyhur dan tinggi nilainya seperti Riyadhus Solihin, Adab-Adab Syari’e, al-Fiqh al-Manhaj, Ihya’ atau Ihya’ Ulumuddin. Adapun tujuan penulisan adab ini tidak lain dan tidak bukan hanyalah sebagai satu wadah untuk saling mengingatkan barang perkara yang mungkin pada awalnya ada dalam benak fikiran. Namun kerana dek kerana tiadanya orang yang mengingatkan, maka barang itu fanalah dia.

Sumber rujukan:


Atlantropa: Empangan Pemisah Lautan, Jambatan Gergasi Penghubung Benua.

Pada abad ke-20, seorang arkitek dari Jerman bernama Herman Sorgel muncul ke gelanggang dunia antarabangsa membawa sebuah idea baharu untuk menghubungkan dua buah benua, Eropah dan Afrika ke dalam sebuah benua yang baharu di dalam Projek Atlantropa dengan mengeringkan sebahagian laut Mediterranean.

1. Herman mula mempromosikan ideanya ini sejak tahun 1929, dalam sebuah buku tulisannya yang bertajuk ‘The Panropa Project, Lowering The Mediterranean, Irrigating the Sahara’. Pada tahun 1932, Herman telah menukarkan nama projek tersebut dalam sebuah buku baharunya iaitu Atlantropa. Projek Herman ini mendapat perhatian media dan umum sehingga ada yang mengatakan ini sebuah kerja yang gila.

2. Setelah tamatnya PD I, Herman semakin rancak menyebarkan idea Atlantropa dan beliau menyakini projek ciptaannya ini mampu menghalang konflik berdarah yang kemungkinan akan berlaku lagi di Eropah.

Tetapi hasratnya terbungkam setelah meletusnya PD II. Ketika berlakunya PD II, Herman cuba mengambil kesempatan untuk menjual ideanya ini kepada Adolf Hitler. Seiring impian Hitler untuk mewujudkan sebuah wilayah Lebensraum (penguasa tunggal Eropah), projek Atlantropa juga menjadi salah satu sebab Hitler untuk meluaskan kawasan jajahannya di negara-negara yang berada di persisiran Laut Mediterranean.

3. Baik, antara tujuan utama rancangan gergasi Atlantropa adalah untuk membina empangan lautan hidroelektrik yang luas dan membekalkan tenaga elektrik ke seluruh Afrika-Eropah. Kedua, membangunkan sebuah penempatan koloni baharu di persisiran pantai Mediterranean.

4. Projek pembinaan empangan lautan ini akan dibina di tiga buah kawasan yang berbeza yang mana ketiga-tiga kawasan ini masih berada di wilayah Mediterranean iaitu:

a. Empangan utama di Selat Gibraltar, Sepanyol.
b. Empangan kedua di Selat Dardanelles, Turki.
c. Empangan ketiga di Sicily, Itali.

5. Empangan utama di Selat Gibraltar dibina untuk memisahkan Lautan Atlantik dengan Lautan Mediterranean.

6. Empangan kedua di Dardanelles pula dibina untuk mengehadkan aliran air Laut Hitam ke Laut Mediterranean.

7. Empangan ketiga di Sicily yang dibina diantara negara Itali dan Tunisia akan berfungsi sebagai sebuah empangan pemisah diantara lautan Mediterranean barat dan timur.

8. Jadi, apabila empangan Gibraltar dibina, ia akan menyekat aliran air laut dari Lautan Atlantik memasuki Mediterranean. Apabila ia disekat, Herman menjangkakan air lautan kawasan barat Mediterranean akan dikurangkan ke paras 100 meter.

9. Empangan kedua di Sicily-Tunisia pula bertindak sebagai tembok pemisah diantara Mediterranean barat dan timur.

Tenaga elektrik yang akan dihasilkan daripada empangan Gibraltar dianggarkan setinggi 50,000 megawatt. Dua empangan lain, Dernelles dan Sicily pula dianggarkan setinggi 100,000 megawatt.

10. Empangan ketiga di Dardanalles akan menyekat aliran air laut dari Laut Hitam dan kawasan air laut di timur Mediterranean akan disurutkan sehingga ke paras 200 meter.

11. Setelah kedua buah kawasan laut Mediterranean ini disurutkan, maka akan timbulkan daratan baharu di sepanjang persisiran pantainya yang berada di benua Afrika dan Eropah. Daratan baharu inilah yang bertindak sebagai rancangan kolonisasi Eropah di Mediterranean. Daratan baharu ini berkeluasan 576,000 km persegi.

12. Tetapi, idea Herman hanya tinggal impian semata-mata kerana sehingga ke tahun 1952, tiada seorang pun yang mahu mewujudkan projek tersebut. Herman meninggal dunia bersama mimpinya ini pada usia 65 tahun pada tahun 1952, setelah mengalami kemalangan. Sepanjang hayatnya, Herman menghabiskan sisa hidupnya mempromosi idea Atlantropa.

13. Kenapa idea Herman ini tidak disambut baik dan dikuburkan begitu sahaja? Ada beberapa sebab mengapa projek Atlantropa tidak dilaksanakan iaitu:

a. Tiada bekalan konkrit pada waktu itu yang mampu dibekalkan untuk membina ketiga buah empangan gergasi tersebut.

b. Kos pembinaan yang terlampau mahal dan memakan tempoh waktu yang sangat lama. Bayangkan, untuk membina empangan Gibraltar sahaja, diperlukan tapak berkeluasan 2.5 km dan tinggi empangan mencapai 300 meter.

Diperlukan masa selama 10 tahun untuk dibina dengan menggunakan tenaga kerja manusia seramai 200 ribu orang yang mana ia dibahagikan kepada empat waktu bekerja tanpa henti.

Empangan Gibraltar akan dipantau oleh sebuah menara yang berketinggian 400 meter. Herman pula menjangkakan, projek ini akan mengambil masa selama 150 tahun untuk disiapkan sepenuhnya.

c. Kesan PD II yang menyebabkan beberapa negara yang terlibat dalam peperangan, sibuk memperbaiki kembali ekonomi yang merundum dan membangunkan aset pertahanan negara yang banyak musnah dalam PD II.

d. Bandar-bandar di Eropah dan Afrika yang bergantung kepada jalur Laut Mediterranean akan mengalami kesan yang buruk jikalau lautannya disurutkan. Bayangkan, bandar A berada 1 km di tepi pantai, secara tiba-tiba air lautnya disurutkan. Lalu setelah itu, jarak diantara bandar A ke persisiran pantai baharunya akan menjangkau jarak sehingga 10 km jauhnya.

e. Daratan baharu yang akan muncul di persisiran pantai Mediterranean tidak sesuai untuk aktiviti agrikultur kerana bekas tanahnya yang mengandungi kandungan garam yang terlalu tinggi.

f. Apabila ketiga empangan ini dibina, maka paras air laut di lautan lain akan meningkat mendadak lalu akan tenggelamnya beberapa kawasan dan persisiran pantai yang berada di lautan lain.

Apabila dilihat semula, kesan buruk lebih banyak daripada kesan baik di dalam projek Atlantropa. Sebab itulah, tiada siapa yang mahu mengambil bahagian di dalam projek gila Herman tersebut. Jikalau projek ini berjaya dilaksanakan, kemungkinan benua Eropah dan Afrika pada masa sekarang dikenali sebagai Atlantropa.

Projek Atlantropa ini menyamai seperti Projek Lautan Sahara. Tiada kebaikan, melainkan keburukan untuk menghancurkan tatanan alam semulajadi.

RUJUKAN:

1. The Bonkers Real-Life Plan to Drain the Mediterranean and Merge Africa and Europe, Atlas Obscura.

2. Atlantropa – One of the Missed Opportunities of the Future oleh Ricarda Vidal.

3. The Palgrave Dictionary of Transnational History: From the mid-19th century to the Present Day oleh Akira Iriye dan P. Saunier.


Peristiwa Selangor Menceroboh Perak

Bermula dekad-dekad awal
abad ke-19, pergelutan kuasa tradisional di antara Perak dan Selangor telah
menyebabkan berlakunya pertelingkahan sempadan di kawasan Sungai Bernam.
Selangor mula menguasai kawasan di Sungai Bernam hingga ke kawasan-kawasan
wilayah Perak seperti di Kuala Bidor untuk menyaingi kekayaan hasil timah
Perak.

Dasar luar yang agresif oleh Sultan Selangor pada ketika itu, Sultan Ibrahim (Sultan Selangor: 1778-1826) yang ingin menjadikan negerinya sebagai pengeluar bijih timah tersohor dan terkaya berbanding Perak, telah menawan kawasan di selatan Perak.

Menjadikan Perak telah kehilangan wilayahnya dari Tanjong Malim sehingga Bidor. Sultan Selangor mengukuhkan kedudukannya dengan meletakkan wakilnya Raja Hasan sebagai penguasa yang mengutip cukai di kawasan tersebut. Persempadanan ini berlarutan sehingga termeterai Perjanjian Anderson 1825 yang menjadikan Sungai Bernam sebagai sempadan di antara Perak dan Selangor sejak 1825 sehingga kini.

Sikap campur tangan Sultan Ibrahim ke atas Perak telah menyebabkan hubungan Perak dan Selangor menjadi serius. Kekalahan Sultan Ahmaddin (Sultan Perak: 1786-1806) di tangan Sultan Ibrahim dalam peristiwa serangan Selangor keatas Perak pada 1804 menjadi punca mengapa Sultan Ibrahim mendakwa bahawa Perak dibawah kuasa Selangor. Baginda disertai oleh sepupu-sepupunya, Raja Jaafar, Raja Idris dan Raja Ahmad dari keluarga diraja Bugis-Riau beserta putera-puteranya, Raja Muhammad, Raja Ismail dan Raja Abdullah dan anak saudaranya, Raja Hassan.

Pada ketika ini, Perak diperintah oleh Sultan Ahmaddin Shah yang bersemayam di Pasir Panjang Indera Mulia di tepi Sungai Perak. Angkatan tentera dari Selangor telah memudiki Sungai Perak sehingga ke Lumut. Sultan Ibrahim telah meminta Dato’ Laksamana Orang Besar di hilir Sungai Perak untuk memaklumkan kepada Sultan Perak bahawa kedatangan baginda itu bertujuan untuk berunding soal perjanjian setia di antara kedua buah kerajaan itu.

Namun demikian, ketika Sultan Ibrahim menanti berita dari Sultan Perak. Orang-orang Perak dari tebing Sungai Perak telah membedil angkatan Selangor. Lalu berlakulah perang di antara kedua-dua buah negeri Melayu itu. Pada peperangan ini Perak telah tewas. Sultan Perak dan pengiringnya berundur ke hulu Perak dan Sultan Ibrahim pulang ke Selangor dengan satu kemenangan.

Persempadanan yang tidak jelas dan tetap menyebabkan masalah sempadan di antara Selangor dan Perak terus berlaku. Berikutan kemenangan Sultan Ibrahim menguasai Perak pada 1806, Sultan Ibrahim menulis kepada British:

“Orang Pulau
Pinang janganlah pergi ke Perak sekarang ini, kerana Perak, dari Sungai Kurau
hingga ke Berting Beras Basah adalah negeri beta. Negeri ini telah beta ambil
dengan kuasa ubat bedil dan Meriam”.

Sultan Ibrahim telah
menakluk Perak dari tahun 1804 sehingga 1806. Demi membuktikan ketuanannya
terhadap Perak, Sultan Ibrahim telah membantu Perak menghalau Siam pada 1822.
Sultan Ibrahim meletakkan wakilnya, Raja Hassan, seorang kerabat diraja
Selangor berketurunan Bugis di Kuala Bidor.

Sejak itu, Raja Hasan dan orang-orangnya keluar masuk ke dalam wilayah Perak dan terus menetap di Perak sehingga menjadi penguasa Dinding. Raja Hasan telah membuka lombong bijih timah di Pulau Talang walaupun pada asalnya dia ditugaskan oleh bapa saudaranya Sultan Ibrahim untuk mengutip cukai. Bahkan Raja Hasan merompak peniaga-peniaga Perak.

Ini menyebabkan Sultan Perak ingin mengusirnya keluar. Dalam tempoh tersebut, jelaslah bahawa bahawa tiada sempadan yang jelas di antara Selangor dan Perak. Ini menyebabkan orang-orang dari Kuala Selangor, Kelang, Lukut dan wilayah Selangor yang berpindah beramai-ramai ke kawasan Bernam. Tujuan mereka berpindah itu ialah supaya dapat menyekat pengaruh Siam.

RUJUKAN

1.
John Anderson. 1989. Political and Commercial Considerations Relative to The
Malayan Peninsula and The British Settlements in the Straits of Malacca.
JMBRAS, Vol 35, Pt 4 No. 200

2.
L.A Mills. 1960. British-Malaya 1824-67

3.
Winstedt, R.O & Wilkinson R.J. 1934. A History of Perak Vol. 12, No. 1
(118). JMBRAS

4.
Zainal Abidin Daud. 1950. Riwayat Tanjong Malim


Cinta Palsu LGBT Tidak Diiktiraf Rumi

Don’t you dare to speak about “spread love”, if you not even understand anything about “true love”.

LGBT sebenarnya pengkhianatan terbesar ke atas cinta.

Cinta sejati ialah membenci apa sahaja yang dibenci Kekasih. Setiap mukmin hakiki tentu mencintai-Nya. Allah sudah tegas berfirman melaknat LGBT. Siapa kita sekadar hamba untuk menyangkal?

Benci, bila adil diletak pada tempatnya, ialah cinta.

“Sesungguhnya ikatan keimanan yang paling kuat adalah engkau mencintai kerana Allah dan engkau membenci juga kerana Allah”. (HR Ahmad)

Aktivis LGBT sudah tidak malu mengangkat cinta palsu. Hilang maruah. Mengutamakan ego berbanding wahyu. Apa saja alasan yang tak masuk akal digunakan. Mereka sebenarnya penunggang nafsu. Gagal menghormati sensitiviti masyarakat muslim di Malaysia. Gerakan mendesak pengiktirafan Lesbian, Gay, Biseksual dan Transeksual (LGBT) tidak boleh ditoleransi. Mereka sudah melampau.

Mevlana Jalaluddin Rumi sinonim dengan cinta.

Rumi’s Quote meletus viral di eropah. Mengungguli carta New York Bestseller. Sampaikan muncul persoalan, mungkinkah pujangga madah ini merelakan LGBT diwartakan halal oleh undang-undang? Mungkinkah tokoh sufi ini mengenepikan hak Tuhan demi kononnya ‘hak asasi manusia’?

Entah sejak bila LGBT jadi hak asasi manusia?

Kalau LGBT ialah hak asasi manusia, pasti pupuslah manusia di bumi. Tak membiak. Jika dikunci pasangan gay atau lesbian di satu rumah untuk sepuluh tahun pun, pasti mustahil dapat mengandungkan zuriat. Jika LGBT ialah keperluan manusia, tidaklah Allah menciptakan Hawa sebagai pasangan Adam. Secara fitrah, lelaki pasangannya perempuan. Bukan songsang.

Lebih teruk bila ada yang mendakwa LGBT diterima baik dalam dunia haiwan, jadi apa kata kita lazimkannya di dunia manusia. Apa teruk sangat akal mereka nak rendahkan martabat manusia serendah binatang?

“Akulah khadam al-Quran sepanjang hayatku. Akulah debu di bawah telapak kaki Muhammad utusan Tuhan. Andaikata sesiapa menafsir perkataanku dengan jalan lain, aku menyanggah orang tersebut dan aku menganggah perkataannya.”

(Mevlana Jalaluddin Rumi)

Jika kepala sudah dimuliakan di bawah telapak kaki Rasulullah, mungkinkah ada hasrat berpaling tadah?

“Ada 3 perkara, siapa saja yang memilikinya nescaya ia akan merasakan manisnya iman:

(HR Bukhari & Muslim)

Rumi will never ever approve LGBT. Rumi is not into absurdity. Tagline “Spread Love, Not Hatred” itu pun serba tak kena. Bagaimana bisa menyebarkan cinta, bila Tuhan sendiri sudah murka? Manusia diciptakan Tuhan untuk mencintai-Nya. Tiba-tiba datang LGBT, cinta diletakkan pada maksiat yang menghalau kasih sayang Tuhan. Cinta LGBT ialah cinta palsu berasaskan nafsu syahwat yang rosak.

Cinta tidak mengajar pecinta menurutkan nafsu serakah. Berbeza sekali cinta sejati dengan cinta palsu. Cinta sejati tidak dipandu syahwat semata-mata. Cinta di dada manusia untuk apa?

Cinta di dunia untuk mengenal cinta Allah taala.

“Ibu kami ialah cinta, ayah kami ialah cinta! Kami lahir dari cinta! Kami ialah cinta! Seluruh cinta menegakkan jambatan menuju cinta Ketuhanan. Kita belajar mencintai Tuhan dengan jalan mencintai manusia”

(Mevlana Jalaluddin Rumi)

Inilah yang Rumi sedar bila mengenal cinta dalam persahabatan. Bukanlah berasaskan nafsu syahwat sepertimana tuduhan palsu segelintir pengkaji. Sahabatnya, Shams Tabrizi mengajarkan bahawa apa saja yang ingin Rumi cari, ada di dalam hatinya.

“Shams Tabrizi hanyalah muqadimah.

Kami (Allah) yang dipuja sesungguhnya.”

(Mevlana Jalaluddin Rumi)

Bermakna, hati adalah wadah untuk mengenal Allah.

Cahaya di atas cahaya. Al-Quran Surah an-Nur ayat 35-38 menafsirkan bahawa hati yang suci ialah ‘cermin’ bagi orang beriman menyaksikan kasih sayang Allah. Hati yang dibersihkan daripada ego dan nafsu syahwat ialah kolam jiwa yang memantulkan tajalli Allah di alam ini.

“Tugasmu bukan mencari Kekasih. Tugas sebenarmu ialah meruntuhkan apa saja hijab antara engkau dengan diri-Nya.”

(Mevlana Jalaluddin Rumi)

Cinta ialah mengorbankan ego demi ar-Rahman.

Pecinta tidak dikelabui ego diri. Tembok terbesar antara hamba dengan Tuhannya ialah ego. Awal ego ialah menganggap diri baik. Sudah tentu sukar nak berubah bila merasa diri tidak salah. Pecinta mengorbankan apa yang diri mahu, bagi memenuhi kehendak Kekasih. Ada orang diuji dengan ada sifat pemarah, itu tak bererti dia harus menunjukkan marah sesuka hati. Ada orang diuji dengan ada sifat pendendam, itu tak bererti dia harus membiarkan kebencian terpendam.

“Bila sifat ego ada,

Sifat mulia ‘kan sirna”

(Mevlana Jalaluddin Rumi)

Begitulah juga naluri songsang. Memilikinya ialah ujian. Tidak boleh dijadikan hujah untuk justified jenayah liwat yang dibuat. Sedangkan Rasulullah sudah mengajar yang mana betul yang mana salah. Allah sudah membuka peluang untuk bertaubat. Berubahlah, walaupun payah.

“Apabila kamu sampai ke bahagian terendah sifatmu sendiri, barulah kamu akan sedar bahawa kejahatan itu datang dari dirimu sendiri.”

(Mevlana Jalaluddin Rumi)

Cinta sejati ialah membenci apa yang dibenci kekasih.

Allah ialah cinta pertama. Sejak sebelum dilahirkan lagi telah kita kenal cinta-Nya. Allah membenci LGBT. Jadi, tiada lagi penafian mengapa harus membenci LGBT. Kalau anda mencintai seseorang, pastinya apa saja yang dia suka, anda suka. Pastinya apa saja yang dia benci, anda benci. Begitulah perumpamaan LGBT.

Allah telah mengharamkan LGBT.

Dan Lut juga (Kami utuskan). Ingatlah ketika dia berkata kepada kaumnya, “Tergamak kamu melakukan perbuatan yang keji, yang tidak pernah dilakukan oleh seorang pun daripada penduduk alam ini sebelum kamu? Sesungguhnya kamu mendatangi lelaki untuk memuaskan nafsu syahwat kamu dengan meninggalkan perempuan, bahkan kamu ini adalah kaum yang melampaui batas.”

Tidak ada jawapan daripada kaumnya selain daripada berkata, “Usirlah mereka (Nabi Lut dan pengikut-pengikutnya yang taat) dari Bandar kamu ini, sesungguhnya mereka adalah golongan yang berpura-pura menyucikan diri.”

Maka kami selamatkannya dan keluarganya (serta pengikut-pengikutnya) melainkan isterinya, dia tergolong daripada orang yang dibinasakan. Dan kami telah menghujani mereka dengan hujan (batu yang membinasakan). Oleh itu lihatlah bagaimana akibat orang yang melakukan kejahatan. [QS AL-A’RAF:80-84].

“Dan kamu meninggalkan isteri-isteri kamu yang dijadikan oleh Allah untuk kamu? Bahkan kamu adalah kaum yang melampaui batas!” [QS AL-SHU’ARA’ 26:167]

LGBT lebih teruk daripada zina.

Ia membelakangi fitrah manusia.

Oleh kerana ini, manhaj menanganinya berbeza. Dalam kes zina, Rasulullah dan para sahabat menanganinya dengan halus. Berbeza dengan kes seks songsang, Rasulullah dan para sahabat bertindak tegas. Tiada kompromi.

Sedangkan Nabi sangat membenci LGBT.

Sudah tentu Rumi juga membenci LGBT,

Sampai Nabi tidak mengaku umat.

Siapalah kita dibandingkan Nabi?

“Aku mendengar Rasulullah SAW bersabda, bukanlah daripada kalangan umatku perempuan meniru lelaki dan lelaki meniru perempuan,” beginilah teguran sahabat kepada seorang wanita yang berkelakuan menyerupai lelaki.

“Rasulullah telah melaknat orang lelaki yang memakai pakaian perempuan dan perempuan yang memakai pakaian lelaki.” (HR ABU DAUD)

“Jika seorang lelaki mendatangi lelaki lain (meliwatnya) maka mereka berdua adalah penzina, dan jika seorang wanita mendatangi wanita lain (lesbian) maka mereka berdua adalah penzina.” (HR BAIHAQI)

Nabi Muhammad ialah manusia yang paling penyayang. Rahmat buat sekalian alam. Tapi, Rasulullah sendiri membenci dan melaknat LGBT. Kalau manusia yang paling penyayang pun sungguh-sungguh membenci maksiat ini. Siapa kita?

Apa makna laknat?

Laknat bererti kemarahan Allah. Dipisahkan dari rahmat Allah. Sesiapa yang dilaknat akan jauh dari kasih sayang Tuhan dan petunjuk-Nya.

Bukan main-main.

Asasnya, kasih sayang Allah mengatasi murka-Nya. Namun, bagi maksiat yang melampaui batas seperti LGBT, ar-Rahman sendiri membenci dan melaknatnya. Kerana Allah bukan saja mempunyai asma’ Maha Penyayang (ar-Rahman), tetapi juga asma’ Maha Pemaksa (al-Jabbar).

Bila Tuhan dah benci, maknanya perbuatan tu akan merosakkan manusia. Tidak pelik bila Lesbian, Gay, Biseksual dan Transeksual mudah ditimpa depression dan masalah psikologi. Sebab Tuhan dah laknat.

“Setiap cinta yang bukan kerana Tuhan akan diakhiri kekecewaan.”

(Mevlana Jalaluddin Rumi)

Dilaknat Tuhan ialah jawapan mengapa LGBT hidup sengsara.

“Allah melaknat siapa sahaja yang melakukan perbuatan kaum Nabi Lut, Allah melaknat siapa sahaja yang melakukan perbuatan kaum Nabi Lut, Allah melaknat siapa sahaja yang melakukan perbuatan kaum Nabi Lut” (HR AHMAD)

LGBT bukan lagi maksiat tersembunyi. Penganutnya berbangga mengkibarkan bendera pelangi. Mengumpulkan ‘circle’ bagi saling menyokong kesalahan ini. Semakin hilang rasa bersalah.

“Tidak terjadi perzinaan pada suatu kaum sehingga mereka berani berterus-terangan melakukannya, melainkan akan berjangkit di kalangan mereka wabak penyakit menular (Ta’un) dengan cepat, dan mereka akan ditimpa penyakit-penyakit yang belum pernah menimpa umat-umat yang terdahulu.”

(HR IBNU MAJAH)

“Tidaklah perbuatan zina dan riba itu telah tampak (secara terang-terangan) di suatu kaum, kecuali mereka telah menghalalkan azab Allah bagi mereka sendiri.” (HR AHMAD)

Lihatlah realiti. Hati mana yang tidak panas bila mereka semakin kurang ajar. Berapa banyak kes gay merogol lelaki lain, menjadikan orang lain mangsa, senior memaksa liwat junior, adakah kita redha? Kes luar tabiie orang merogol kanak-kanak lelaki, sanggupkah kita memejam mata? Pondan dan pengkid sudah tidak malu menayangkan seksualiti songsang di fb, ig dan twitter. Itu belum kira lagi pondan yang biadap menceroboh tandas wanita. Ini semua berlaku di tanah tumpah darahku; Malaysia.

Vicious Circle: lingkaran yang tidak berujung pangkal.

Yang paling berbahaya tentang Lesbian dan Gay, adalah potensi merebak vicious cycle. Penyakit ini berjangkit. Dalam beberapa kes, bila si A meliwat si B, maka si B kelak meliwat pula si C. Lalu, si C pula teringin meliwat si D. Seorang demi seorang berjangkit seperti wabak. Oleh kerana ini, LGBT boleh merosakkan umat manusia. Jangan pandang ringan, si gila seks yang sudah ketagih tidak akan berdiam diri. Peliwat akan mencari mangsa bagi melempiaskan nafsunya.

“Sufi ialah anak kepada waktu.”

(Mevlana Jalaluddin Rumi)

Waktu untuk bertegas sudah tiba.

Jika kita masih tidak sedar, berpura-pura tidak tahu dan malas bertegas mengekang ancaman LGBT pada waktu ini, bagaimanakah nasib anak cucu kita di suatu hari nanti?

“Engkau tidak melihat dengan jelas kejahatan dirimu. Kalau tidak, engkau akan membenci dirimu sendiri dengan sepenuh hati.”

(Mevlana Jalaluddin Rumi)

Bila LGBT semakin berleluasa dan tidak segan memijak-mijak agama. Ia bukan lagi soal dosa peribadi. Tak usah sedap-sedap menyatakan konsep tatkala membutakan mata daripada konteks. Aktivis LGBT mengancam seluruh maqasid syariah Islam.

“Setiap umatku akan mendapat ampunan, kecuali mujahirin (orang-orang yang terang-terangan berbuat dosa). Dan yang termasuk terang-terangan berbuat dosa adalah seseorang berbuat (dosa) pada malam hari, kemudian pada pagi hari dia menceritakannya, padahal Allah telah menutupi perbuatannya tersebut, yang mana dia berkata, ‘Hai Fulan, tadi malam aku telah berbuat begini dan begitu.’ Sebenarnya pada malam hari Rabb-nya telah menutupi perbuatannya itu, tetapi pada pagi harinya dia menyingkap perbuatannya sendiri yang telah ditutupi oleh Allah tersebut.” (HR BUKHARI)

“Bila engkau berdiam diri sahaja tatkala agamamu dipijak, baik tukarkanlah pakaianmu kepada kain kafan,” kata buya HAMKA.

Boleh baca tentang ancaman kritikal LGBT di sini:

Satu-satunya jasa LGBT, ialah mempercepatkan keluarnya Dajjal di akhir zaman. LGBT sendiri ialah fitnah Dajjal.

Bertaubatlah, sebelum masanya terlambat.

“Wahai sekalian manusia, bertaubatlah kepada Allah dan memohonlah ampun kepada-Nya, sesungguhnya aku bertaubat dalam sehari sebanyak 100 kali.” (HR. Muslim).

“Sesungguhnya Allah membentangkan tangan-Nya pada malam hari agar bertaubat orang yang berbuat jahat di siang hari dan Dia membentangkan tangan-Nya pada siang hari agar bertaubat orang yang berbuat jahat di malam  hari, sehingga matahari terbit dari barat (Kiamat).” (HR. Muslim).

“Dan tidaklah taubat itu diterima Allah dari orang-orang yang mengerjakan kejahatan (yang) hingga apabila datang ajal kepada seseorang di antara mereka, (barulah) ia mengatakan: “sesungguhnya aku bertaubat sekarang.” (QS. An-Nisaa’: 18).

“Sesungguhnya Allah menerima taubat seseorang hamba, selama nyawanya belum sampai di kerongkongan.” (HR. At-Tirmidzi)

“Wahai anak Adam, sesungguhnya jika engkau memohon dan mengharap kepada-Ku, nescaya Aku ampuni dosa-dosamu yang lalu dan aku tidak peduli. Wahai anak Adam, seandainya dosa-dosamu sampai ke awan langit, kemudian engkau memohon ampun kepada-Ku niscaya Aku mengampunimu dan Aku tidak peduli. Wahai anak Adam, sesungguhnya jika engkau datang kepada-Ku dengan dosa-dosa sepenuh bumi dan kamu menemui-Ku dalam keadaan tidak menyekutukan-Ku dengan sesuatupun, niscaya Aku datangkan utukmu ampunan sepenuh bumi pula.” (HR. At-Tirmidzi).

Sekian,

Saya tutup penulisan ini dengan nasihat daripada sahabat karib saya, Muzahfar Shah Bin Abdul Munir. Seorang lepasan Darul Quran JAKIM dan mahasiswa Universiti Islam Antarabangsa Malaysia (UIAM)

Berikut ialah komentar saudara Muzahfar Shah:

“Saya setuju dengan jalan diskusi dan beri peluang tetapi hakikatnya hari ini mereka bukan menjadi LGBTQ atas dasar tidak faham tetapi atas dasar pilihan.

Jika ia bukan pilihan, pasti mereka tak akan perjuangkan.

Jika mereka masih berasa perbuatan ini menyalahi fitrah manusia, pastinya mereka sendiri akan mula berubah perlahan-lahan dan tak sanggup nak menegakkan benang yang basah.

Siapa yang lebih mempunyai sifat rahmat dan ihsan daripada Tuhan yang menciptakan? Kejamkah Tuhan mengharamkan perbuatan songsang sebegini?

Sentiasa ada peluang buat mereka yang ingin berubah tetapi jika mereka sendiri tidak mahu faham dan perjuangkan, mereka sendiri yang tidak beri peluang kepada diri mereka sendiri.

Kita boleh terbuka dan fleksibel untuk menyedarkan mereka (dakwah secara hikmah), tetapi kita harus tegas dengan prinsip, bahawa LGBTQ ini bukan satu perkara yang harus diterima dan dinormalisasi.

Semoga post Zaki Sapuan tidak menimbulkan kebencian kepada pelaku tetapi kebencian pada perbuatan songsang mereka.

Semoga kita semua dijauhkan daripada gejala ini dan semoga golongan ini mendapat petunjuk dan dikurniakan kekuatan untuk kembali kepada fitrah”

Rujukan:


Konflik Berdarah Yang Mencantumkan Pahang Dengan Johor

Sejak era Kesultanan Melaka, Pahang sudah memiliki pemerintahannya yang tersendiri melalui Sultan Muhammad Shah. Baginda yang merupakan anakanda kepada Sultan Mansur Syah di Melaka telah diangkat sebagai sultan pertama untuk negeri Pahang.

Tetapi secara tiba-tiba sultan daripada wangsa Melaka di Pahang telah hilang dan negeri itu terus bercantum dengan Johor untuk membentuk Empayar Johor. Persoalannya macam mana Pahang dan Johor boleh bercantum menjadi satu?

Semuanya bermula setelah Sultan Abdul Ghafur dan Raja Muda Abdullah telah dibunuh oleh putera baginda yang kedua. Tampuk pemerintahan telah diambil alih oleh putera kedua selama setahun sahaja. Selepas itu, Sultan Johor iaitu Sultan Alauddin Riayat Shah III dengan bantuan orang Portugis telah melantik putera baginda, Raja Bujang sebagai pemerintah di Pahang.

Sultan Acheh iaitu Sultan Iskandar Muda berasa sangat murka dengan tindakan Johor bekerjasama dengan Portugis. Sebab sebelum ini Johor telah berjanji akan membantu Aceh bagi menghadapi Portugis di Melaka.

Aceh pun dalam keadaan begitu marah terus menyerang Johor. Hasilnya Johor telah kalah dengan mudah hingga menyebabkan Sultan Alauddin Riayat Shah III ditawan dan dibawa ke Aceh. Baginda telah mangkat di sana dan tampuk pemerintahan Johor telah diwarisi oleh Sultan Abdullah Ma’ayat Shah.

Serangan itu tidak memberi kesan kepada kedudukan Raja Bujang di Pahang. Maka Acheh menghantar tentera sekali lagi untuk menggempur Pahang. Kali ini Raja Bujang tidak terdaya untuk melawan dan terus berundur ke Lingga. Aceh yang menjadi pemenang terus meletakkan Pahang di bawah lingkungannya. Pahang kembali diperintah oleh putera kedua.

Kekalahan itu menyebabkan ramai tawanan dan kerabat di raja Pahang telah dibawa ke Aceh termasuklah Raja Mughal. Tujuannya adalah untuk memastikan rakyat Aceh bertambah dengan cepat melalui kehadiran tawanan daripada Pahang.

Aceh datang buat kali ketiga untuk menyerang Sultan Abdullah Ma’ayat Shah hingga menyebabkan baginda bersama Raja Bujang terpaksa berundur ke Pulau Tambelan yang terletak berdekatan Borneo. Tak lama selepas itu Sultan Abdullah Ma’ayat Shah telah mangkat dan hanya meninggalkan Raja Bajau yang masih sangat kecil untuk diangkat sebagai pemerintah baru.

Jadi Raja Bujang telah dilantik sebagai sebagai sultan Johor dengan gelaran Sultan Alauddin Riayat Shah III. Tapi baginda harus berjanji untuk menyerahkan tampuk pemerintahan kepada Raja Bajau apabila sudah besar nanti. Disebabkan Sultan Alauddin Riayat Shah III adalah pemerintah Pahang, baginda turut dilantik sebagai Sultan Pahang. Bermakna baginda adalah sultan Johor-Pahang.

Di sebelah Aceh pula, Sultan Iskandar Muda telah mangkat. Para bangsawan di sana telah sepakat melantik menantu baginda iaitu Raja Mughal yang juga merupakan kerabat di raja Pahang sebagai pemerintah baru dengan gelaran Sultan Iskandar Thani. Sejurus sahaja baginda menjadi sultan, wakil dari Pahang telah bertemu dengan baginda bagi mengadakan perjanjian damai.

Peristiwa itu membuatkan Sultan Iskandar Thani beranggapan Pahang telah berada di bawah kekuasaan Aceh. Sultan Alauddin Riayat Shah III tercabar dengan tindakan wakil Pahang kerana baginda adalah sultan Johor-Pahang. Maka Johor pun menyerang Pahang bagi membuktikan negeri itu adalah hak mutlak mereka.

Aceh tidak bertindak balas dan hanya menghantar wakil untuk memperbaiki makam diraja atas arahan Sultan Iskandar Thani. Selepas sahaja baginda mangkat dan Aceh diperintah oleh ratu, Pahang bebas sepenuhnya daripada belenggu Aceh. Sultan Alauddin Riayat Shah III pun melantik anak saudaranya iaitu Raja Bajau sebagai Yamtuan Muda untuk memerintah Pahang.

Bermula sejak itu Pahang dan Johor terus menjadi satu empayar bersama-sama Riau-Lingga sehingga sampai kepada era pemerintahan bendahara.

Nak tahu lebih banyak tentang Johor, sila baca buku TASJIL ANIS SALATIN: RAHSIA AGUNG JOHOR. Boleh beli di sini bit.ly/3UPqdSD

RUJUKAN

Buyong Adil. (1984). Sejarah Pahang. Dewan Bahasa dan Pustaka.


Kenapa Telefon Pintar Cepat Rosak?

Hari ini smartphone sudah menjadi keperluan semua orang di Malaysia terutamanya tidak kira sama ada B40 ataupun T20. Tapi masalahnya, telefon pintar sekarang ini mudah rosak ataupun berteknologi tinggi. Hal ini sekaligus memberikan kesan kepada golongan B40 kerana mereka terpaksa menukar telefon pintar baharu bagi mendapatkan performance yang mantap.

Jika kita imbas kembali ketika era pra-smartphone, telefon bimbit berjenama Nokia sangat sukar untuk rosak. Malah jatuh berkali-kali pun masih lagi berfungsi dan siap boleh dibaling untuk menghalau anjing liar yang datang mengganggu. Tidak seperti smartphone, terkadang letak di kocek seluar pun boleh rosak.

Persoalannya kenapa smartphone cepat rosak, adakah ini semua agenda kapitalis yang nak kikis duit kita semata-mata?

Rasanya semua tahu setiap tahun begitu banyak model telefon pintar telah dilancarkan dengan pelbagai teknologi yang tak masuk dek akal. Bagi sesetengah orang, itu satu perkara bagus kerana setiap syarikat telefon pintar akan menghasilkan produk yang mampu memuaskan hati pelanggan.

Tetapi tanggapan tersebut agak separuh benar kerana kita sebenarnya berada dalam upgrade culture. Bermaksud segala alat elektronik hanya dapat digunakan secara optimum dalam tempoh masa yang singkat sahaja. Selepas itu, alat elektronik akan menjadi usang dan sesuai dipamerkan di muzium.

Sebagai contoh, baru-baru ini pihak Apple ada menyatakan bahawa model iPhone 8 tidak akan lagi menerima update terbaru iaitu iOS 16. Hanya iPhone X keatas sahaja dapat menerima update tersebut tetapi ada model yang tidak mampu mengoptimumkan fungsi iOS 16. Cuba bayangkan jika iPhone 4s masih menerima iOS 16, pasti ramai golongan B40 akan dapat menggunakan produk Apple.

Andai kata perkara itu terjadi, lama kelamaan Apple boleh bungkus kerana tiada sesiapa lagi yang mahu dapatkan iPhone 5 ke atas. Maka boleh dikatakan, smartphone yang cepat rosak ini sebenarnya membantu syarikat untuk terus relevan dan sentiasa menjadi pilihan pengguna.

Selain itu, peningkatan teknologi dan reka bentuk juga menjadi asbab mengapa smartphone mudah rosak. Seperti peningkatan teknologi, suatu ketika dahulu RAM 500mb dan kamera 10mp sudah dianggap cukup power. Tapi hari ini, sudah ada smartphone yang tawarkan RAM 12gb dan kamera 200mp. Jadi smartphone lama sudah tidak lagi mampu berfungsi dengan baik dan jika dipaksa juga akan rosak.

Bagi reka bentuk pula ketika iphone generasi pertama keluar, smartphone itu berjaya merevolusikan dunia. Dengan saiz poket serta pengguaan touch screen, banyak syarikat terpaksa mengikuti trend ini. Apabila Samsung muncul dengan penghasilkan smartphone yang lebih besar melalui Galaxy Note, syarikat lain pun wajib ikut. Cuba bayangkan jika, Nokia masih lagi mengeluarkan handphone sabun tetapi dikuasakan oleh android, pasti pelik gamaknya.

Di samping itu, banyak syarikat yang cuba menturuti kehendak pelanggan yang sangat pelik. Hari ini pelanggan mahukan smartphone yang besar, tipis dan skrin tidak mudah pecah. Bagi syarikat smartphone, itu merupakan permintaan yang tidak masuk akal. Ini kerana mereka perlu menghasilkan screen yang lebih tipis tetapi dengan ketahanan begitu tinggi.

Tidak seperti 3310, skrin tebal dan tahan lama boleh digunakan berikutan saiznya yang kecil. Apa yang boleh dibuat oleh syarikat smartphone untuk mengurangkan risiko skrin pecah adalah menggunakan bahan berkualiti tinggi sahaja. Kalau nak lagi selamat, boleh pakai tempered glass tetapi kalau jatuh dekat jalan tar boleh menangis.

Kesimpulannya, setiap produk itu akan lahir dengan kelebihan dan kekurangan. Mungkin smartphone hari ini sangat power dari aspek teknologi. Bagi ketahanan pula adalah sangat rapuh seperti iman anda.

RUJUKAN:

Red Zombie. (2018, September 17). Why smartphone screens break so easily. Dipetik daripada https://redzombie.com/blogs/news/why-smartphone-screens-break-so-easily

Stevens, C. (2006, November 28). Crave talk: Why do all our gadgets break? Cnet. Dipetik daripada https://www.cnet.com/tech/computing/crave-talk-why-do-all-our-gadgets-break/


Kalau Tak Kerana Uthmaniyah, Tentunya US Tak Berjaya Menduduki Filipina

Bangsamoro, salah satu kumpulan etnik beragama Islam di Filipina memiliki sejarah penentangan selama 400 tahun terhadap penja.jahan bangsa asing. Gerakan bersen.jata mereka melibatkan penentangan terhadap Sepanyol, Amerika, Jepun, dan kerajaan Filipina sendiri, ianya dianggap oleh para pemimpin Moro hari ini sebagai sebahagian daripada “gerakan kemerdekaan nasional” selama empat abad diperjuangkan oleh Bangsamoro.

Konflik ini terus berlanjutan dan berkembang menjadi per.ang kemerdekaan mereka saat ini menentang negara Filipina. Mereka menganggap semangat jih.ad telah lmaa muncul di kalangan orang Moro berikutan penglibatan mereka dalam per.an.g selama berabad-abad menentang penj.aja.han Sepanyol.

Penduduk etnik Moro di selatan Filipina menentang penj.ajahan Sepanyol dan Amerika Syarikat. Kawasan yang diduduki populasi Moro di Mindanao Barat merupakan kawasan pemberon.tak yang paling besar di Filipina bersama dengan Pulau Samar dan Wilayah Bicol. Pasukan Sepanyol disekat oleh beberapa garisan pertahanan pesisir pantai atau kubu-kubu dan mereka melaksanakan ekspedisi punitif ke kawasan pedalaman yang luas secara berkala.

Setelah beberapa siri percubaan yang tidak berjaya selama berabad-abad pendudukn Sepanyol di Filipina, pasukan Sepanyol berjaya menduduki kota Jolo, Sulu, tempat bersemayam Sultan Sulu yang telah ditinggalkan pada tahun 1876. Sepanyol dan Sultan Sulu menandatangani Perjanjian Damai Sepanyol pada 22 Julai 1878. Penguasaan kepulauan Sulu di luar garis pertahanan Sepanyol diserahkan kepada Sultan.

Namun perjanjian ini terdapat beberapa kesalahan dalam terjemahan: Menurut versi berbahasa Sepanyol, Sepanyol memiliki kedaulatan penuh ke atas kepulauan Sulu, sementara versi bahasa Tausug menggambarkan kedaulatan itu hanya sebagai sebuah protektorat dan bukanlah kekuasaan penuh.

Walaupun terdapat tuntutan yang sangat nominal terhadap wilayah Moro, Sepanyol menyerahkannya kepada Amerika Syarikat dalam Perjanjian Paris yang menandakan berakhirnya Pera.ng Sepanyol-Amerika.

Setelah pendudukan Amerika Syarikat di Filipina Utara pada tahun 1899, pasukan Sepanyol di Filipina Selatan dibubarkan, dan mereka berundur ke garis pertahanan di Zamboanga dan Jolo. Pasukan Amerika menawan kerajaan Sepanyol di Jolo pada 18 Mei 1899, dan di Zamboanga pada bulan Disember 1899.

Bangsamoro meneruskan penentangan mereka terhadap penjaja.han Amerika Syarikat pula sebagaimana mereka telah menentang Sepanyol. Boleh dikatakan, kesemua kerajaan Sepanyol, Amerika Syarikat dan Filipina sendiri telah dipe.ran.gi oleh umat Islam di Sulu dan Mindanao.

Walau bagaimanapun, pada penghujung abad ke-19, kerajaan Amerika Syarikat adalah salah satu kuasa baru yang memiliki hubungan yang baik dengan penaung seluruh dunia Islam ketika itu, iaitu Empayar Uthmaniyah yang juga merupakan khalifah dunia Islam. Anda boleh baca tentang hubungan Uthmaniyah-Amerika Syarikat di sini: Hubungan Uthmaniyah-Amerika Yang Kita Tidak Tahu

Peranan Besar Sultan Abdülhamid II

John Hay, Setiausaha Negara Amerika Syarikat pernah mengarahkan duta besarnya ke Empayar Uthmaniyah, Oscar Straus pada tahun 1899 untuk menghadap Sultan Abdülhamid II bagi memohon agar Sultan menulis surat kepada orang Moro dan Sulu Muslim di Kesultanan Sulu di Filipina agar mereka patuh kepada pendudukan dan ketenteraan Amerika Syarikat.

Di sebalik ideologi pan-Islam yang diperjuangkan Sultan Abdülhamid II, baginda dengan mudahnya membantu Amerika Syarikat kerana merasakan tidak ada keperluan untuk merosakkan hubungan baik Uthmaniyah-Amerika dan menimbulkan permu.suhan di antara Barat dengan umat Islam. Kita semua sedia maklum, sejak awal penubuhannya, Amerika Syarikat tidak pernah terlibat dalam sebarang konflik bersen.jat.a dengan Uthmaniyah.

Cubaan menyelaraskan Islam dengan modenisasi oleh Abdülhamid dican.tas oleh kaum Turki Muda pada tahun 1909. Walaupun pada zahirnya mereka berpandangan sekular, namun mereka juga perlu mempergunakan konsep Islam untuk tujuan politik kerana para pemimpin Turki Muda yang sedang mengawal pemerintahan Uthmaniyah menerima nasihat sekutu baru mereka, Empayar Jerman, untuk melancarkan ji.had global pada tahun 1915 menentang British dan sekutunya.

Sayangnya, khalifah yang telah mereka guling dan asingkan sejak awal lagi telah memberi peringatan mereka bahawa mereka harus menyelaraskan hubungan Empayar Uthmaniyah dengan British, yang menguasai laut dan pasti akan menang. Ianya terbukti benar kerana British berjaya, dan ini menjadi titik tolak yang mengakhiri Empayar Uthmaniyah.

Pada awal pemerintahannya, Abdülhamid memerhatikan seratus tahun kemerdekaan Amerika Syarikat dengan mengirimkan sejumlah besar buku Uthmaniyah untuk dipamerkan di Philadelphia dan kemudiannya disumbangkan kepada Universiti New York.  Kemudian, dia adalah ketua negara asing pertama yang menerima undangan ke Columbian Exposition pada tahun 1893, yang diadakan di Chicago untuk sambutan ulang tahun keempat ratus penerokaan Amerika.

Walaupun tidak hadir secara peribadi, baginda diwakilkan oleh seribu orang dari Baitulmaqdis untuk mengunjungi pameran tersebut.  Parlimen Keagamaan Dunia mengadakan persidangan perdana di Chicago pada masa yang sama, dan wakil-wakil Sultan Abdülhamid II membawa sejumlah besar barang-barang pameran dari Uthmaniyah dan membina sebuah miniatur masjid.

Oleh kerana Abdülhamid percaya bahawa kemakmuran Amerika disebabkan sebahagiannya dari sikap penduduknya yang baik dan pengurusan sumber-sumber negara yang cekap, dia meminta Samuel Sullivan Cox, duta besar Amerika di Konstantinopel dan penganjur bancian moden pertama Amerika Syarikat untuk memperkenalkan kepada orang-orang Turki kepada kajian statistik, salah satu dari budaya sains tulen yang pernah diasaskan di Empayar Uthmaniyah.

Di sebalik pertukaran budaya ini, kerjasama Uthmaniyah-Amerika sebenarnya dalam dasar luar mereka terpaksa menghadapi pember.on.takan orang-orang Islam di Filipina yang diduduki Amerika Syarikat. Duta Amerika ke Uthmaniyah ketika itu, Oscar S. Straus yang kebetulan seorang diplomat berbangsa Yahudi, menerima sepucuk surat dari Setiausaha Negara Amerika Syarikat, John Hay pada tahun 1899.

Setiausaha Hay bertanya-tanya “adakah Sultan di dalam keadaan itu mungkin boleh mengeluarkan perintah orang-orang Mohammedan dari Filipina, yang sudah biasa menentang Sepanyol, agar dengan rela hati akur untuk berada di bawah kawalan kami?”  Straus kemudian mengunjungi sultan dan menunjukkan kepadanya Fasal 21 perjanjian antara Tripoli dan Amerika Syarikat, yang berbunyi:

“Sebagai pemerintah Amerika Syarikat, dalam dirinya sendiri tidak memiliki sifat permu.suhan terhadap undang-undang, agama, atau keamanan Musulman (Istilah kuno atau bahasa asing merujuk kepada orang Muslim); dan memandangkan Amerika Syarikat tidak pernah terlibat dalam pe.rang atau sebarang tindakan permu.suhan terhadap mana-mana negara Mehomitan (istilah bagi pengikut Nabi Muhammad S.a.w.), telah dinyatakan oleh rakan negara ini bahawa tidak ada agenda yang timbul dari pendapat keagamaan yang akan menyebabkan gangguan terhadap keharmonian di antara kedua-dua negara.”

Berpuas hati dengan artikel tersebut, Abdülhamid menyatakan, berkaitan dengan Filipina, bahawa “orang-orang Islam yang berkenaan mengakui dia sebagai khalifah umat Islam dan dia yakin mereka akan mengikuti nasihatnya.”

Dua orang ketua etnik Sulu berada di Mekah pada waktu itu, dan mereka diberitahu bahawa khalifah dan duta besar Amerika telah mencapai persefahaman yang mutlak bahawa umat Islam di Filipina tidak akan diganggu dalam segala amal ibadat agama mereka jika mereka akur untuk berada di bawah kawalan tentera Amerika Syarikat.

Kedaulatan Abdülhamid II sebagai Sultan dan Khalifah umat Islam terbukti benar, menurut Duta Besar Straus, selepas menerima perintah dari Abdülhamid melalui surat itu, umat Islam Sulu serta merta menolak dari melibatkan diri dengan pember.ontakan dan segera menempatkan diri mereka di bawah kawalan tentera Amerika Syarikat, sekaligus mengiktiraf pemerintahan Amerika.

Catatan ini turut disokong oleh artikel yang ditulis oleh Leftenan Kolonel John P. Finley (yang telah menjadi gabenor Amerika di Provinsi Zamboanga di Filipina selama sepuluh tahun) dan diterbitkan dalam edisi April 1915 Journal of Race Development.  Finley menulis:

“Semasa awal pepe.ran.gan dengan Sepanyol, Kerajaan Amerika Syarikat tidak menyedari kewujudan kelompok Muslim di Filipina.  Ketika perkara ini diketahui dan disampaikan kepada duta besar kami di Turki, Oscar S. Straus, dari New York, dia sekaligus melihat kemungkinan yang ada di hadapan kami berkaitan dengan peran.g suci. Dia menghadap Sultan Abdul Hamid dan memohonnya sebagai khalifah Islam untuk bertindak demi penganut agama Islam di Filipina. Sultan selaku khalifah mengirimkan pesanan kepada orang-orang Islam di Kepulauan Filipina yang melarang mereka menimbulkan permu.suhan terhadap Amerika, kerana mereka tidak akan campur tangan dalam hal keagamaan di bawah pemerintahan Amerika.”

Kemudian, Presiden McKinley mengirim surat ucapan terima kasih kepada Duta Besar Straus atas kerjanya yang sangat baik, menyatakan bahawa tindakannya itu telah menyelamatkan sekurang-kurangnya dua puluh ribu tentera Amerika Syarikat di lapangan. Semuanya berkat kerjasama khalifah Abdülhamid II.

Walau bagaimanapun, Presiden McKinley tidak menyebutkan peranan Empayar Uthmaniyah dalam kerjasamanya menenangkan umat Islam Sulu-Moro dalam ucapannya pada sesi pertama Kongres ke-56 pada bulan Disember 1899 memandangkan perjanjian dengan Sultan Sulu belum diserahkan kepada Senat sehingga 18 Disember.

Hari ini kita tidak dapat lagi melihat hubungan sebegini rupa pernah terjalin di antara khalifah Islam dan Amerika Syarikat, kerana Turki hari ini bukanlah Uthmaniyah yang dahulu, dan Amerika hari ini bukanlah Amerika yang dahulu.

Kekhalifahan dimansuhkan pada bulan Mac 1924 oleh pemerintahan Mustafa Kemal Ataturk, pejuang Pera.ng Dunia Pertama dan Pera.n.g Kemerdekaan Turki. Walaupun mendapat tentangan kuat di Parlimen Nasional Turki, Ataturk melucutkan jawatan dan mengusir khalifah terakhir, Abdulmecid Efendi, sepupu Abdülhamid, dan melarang operasi sebarang institusi Islam termasuk Sufi. Pemerintahan Islam yang berusia 1,300 tahun dihancurkan dalam sekelip mata.

Hari ini kebanyakan orang Turki melihat tindakan ini sebagai kemajuan besar dalam pemodenan Turki. Tetapi ia juga memiliki kesan sampingan yang teruk. Orang Kurdi yang kuat beragama dan setia kepada Uthmaniyah selama berabad-abad, terutamanya atas dasar persaudaraan Islam, antara yang paling teruk terjejas.

Pada tahun 1925, sekumpulan etnik Kurdi membero.nta.k menentang Turki sekular dengan matlamat mahu mewujudkan semula khalifah. Namun mereka gagal dan dimusnahkan, dan trauma ini adalah sumber kepada situasi orang Kurdi di Turki hari ini yang tidak pernah berakhir.

Di dunia Arab, kejatuhan kekhalifahan meninggalkan kekosongan kuasa yang dipenuhi oleh berbagai gerakan radikal, rev.ol.usioner, atau fundamentalis. Yang paling teruk adalah Wahabisme, hasil dari pembe.ron.takan menentang Empayar Uthmaniyah pada abad ke-18 yang dihentikan oleh khalifah. Dalam kekacauan pasca-kekhalifahan, Wahabi memulakan penyelewengan Islam yang bersifat antimoden dan mahu kekal lapuk ketinggalan zaman.

Salah satu penawar terhadap ajaran pelampau itu adalah dengan memulihkan kembali semangat kemodenan Islam yang pernah diperagakan oleh seorang khalifah sufi yang menjadikan bertukang, fotografi dan bermain piano sebagai hobinya, iaitu Sultan Abdülhamid II. Jika tidak sekali pun, alternatif yang kita ada hanyalah dengan menolak segala bentuk pemikiran yang eks.trim dan kega.nasan atas nama agama.

RUJUKAN:

Akyol, Mustafa. (2006) Remembering Abdul Hamid II, a pro-American caliph. Columbian College of Arts & Sciences.

Kemal H. Karpat (2001). The Politicization of Islam: Reconstructing Identity, State, Faith, and Community in the Late Ottoman State. Oxford University Press.


Cupid: Panahan Cinta Dari Yunani Ke Rom

Perayaan Hari Kekasih atau ia lebih dikenali di dunia Barat sebagai Valentines Day yang jatuh pada tanggal 14 Februari setiap tahun merupakan hari sejarah peringatan kepada pengorbanan Saint Valentine yang telah dijatuhkan hukuman mati pada 14 Februari disebabkan kesalahannya yang menyebarkan cinta dikalangan para tentera pada zaman empayar Rom dahulu diingati sehingga ke hari ini.

Di sebalik sejarah tersebut, lahirnya sebuah perayaan. Daripada sebuah perayaan itu, lahirnya juga sesosok ‘maskot’ yang seringkali dikaitkan dengan dunia percintaan antara sesama manusia iaitu Cupid. Cupid dipercayai sebagai salah satu dewa atau malaikat yang bertanggungjawab dalam menyebarkan cinta di dalam hati manusia, melalui teknik panahan cintanya kepada dua insan tertentu.

Senang cerita, sosok Cupid ini kita sudah selalu lihat di dalam kartun, animasi, filem ataupun drama dari dunia Barat. Wujudnya dalam media sekarang ianya digambarkan sebagai seorang pemuda kacak ataupun seorang bayi bersayap burung yang membawa sebuah busur dan sebakul anak panah emas yang mana, mata panahnya bersimbolkan hati.

Tetapi sebenarnya Cupid bukan merupakan dewa yang asli malahan ianya merupakan dewa milik bangsa Rom yang sosoknya diambil daripada dewa sembahan agama Yunani iaitu Dewa Eros. Kebanyakan dewa-dewa sembahan bangsa Rom sebelum menganut agama Kristian merupakan cedokan daripada dewa-dewa Yunani ataupun Mesir Kuno. Sepertimana Dewa Eros yang diambil dan dijadikan sebagai dewa cinta Cupid dalam agama pagan Rom.

Dalam artikel History Channel yang ditulis oleh Laura Schumm, Dewa Eros pertama kali dicatatkan di dalam sejarah oleh Hesiod di dalam karya puisi ‘The Theogony of Hesiod’.

Mengikut sejarah mitologi bagaimana perjalanan hidup Dewa Eros:

1. Dewi Aphrodite terlahir daripada cebisan daging Titan Uranus.

2. Ketika mana terciptanya Dewi Aphrodite, Dewa Eros turut tercipta di dalam kandungan rahimnya. Setelah tumbuh dewasa Dewi Aphrodite dikenali sebagai Dewa Kecantikan.

3. Lahirnya Dewa Eros di atas muka bumi dan kecintaan penuh seorang ibu, Dewi Aphrodite ke atas anaknya menukarkan suasana huru-hara dunia menjadi aman damai semula. Itu sebabnya, Dewa Eros dikenali sebagai Dewa Cinta.

4. Setelah beberapa lama, Dewi Apheodite melahirkan tiga dewa lainnya, adik kepada Dewa Eros iaitu Dewa Antheros (Dewa Cinta Dalam Keluarga), Dewa Porthos (Dewa Mengabulkan Cinta) dan Dewa Himeros (Dewa Nafsu).

5. Pada awalnya, tugas Dewa Eros tidak lain hanyalah sebagai ‘doktor cinta’. Untuk menjalankan tugasnya ini, ayah angkatnya, Dewa Hephaestus menciptakan beberapa bilah anak panah yang diperbuat daripada emas murni untuk digunakannya di dalam seni memanah hati manusia.

Pekerjannya hanya mencari dua insan yang saling membenci antara satu sama lain, lalu kedua orang itu akan dipanah hatinya sehingga membuatkan kebencian menjadi sebuah percintaan. Tetapi adakalanya dengan tiada tujuan, Dewa Eros memisahkan dua pasangan yang sedang hangat bercinta.

6. Pada suatu hari, timbulnya khabar angin tentang kecantikan seorang anak dara Yunani yang kecantikannya mengalahkan Dewi Aphrodite iaitu Psyche. Dengan perasaan amarah, beliau mengutuskan anaknya, Dewa Eros untuk menjodohkan Psyche dengan seorang lelaki yang miskin dan kaki pukul. Apabila Psyche berkahwin dengan lelaki miskin maka martabatnya akan jatuh dan setiap hari beliau akan dipukul lalu wajahnya yang cantik pasti akan hancur.

7. Maka terbanglah Dewa Eros ke rumah Psyche di malam hari. Ketika sampai, Dewa Eros pun terpana dengan kecantikan yang dimiliki oleh Psyche ketika gadis itu sedang nyenyak dibuai mimpi. Pada waktu itu, Dewa Eros pun jatuh hati pada Psyche dan beliau mengambil jalan untuk mengingkari arahan ibunya.

Dewa Eros mengambil langkah yang lebih selamat untuk menyelamatkan kecantikan Psyche iaitu dengan menyumpah gadis ini tidak akan laku dan tiada lelaki mana pun di Yunani yang akan jatuh hati padanya dengan air yang diambil daripada air terjun Aphrodite.

8. Tahun pun berlalu, Psyche masih kekal berdara, keseorangan dan tiada siapa pun yang mahu menikahinya sedangkan adiknya sendiri pun sudah berkahwin. Dengan amarah yang membuak-buak, Psyche pun berdoa di Oracle of Delphi. Di sini, beliau diberikan petunjuk untuk menemui cinta sejatinya yang tinggal di sebuah kediaman emas di atas puncak gunung yang tinggi.

9. Setibanya di atas puncak gunung, Psyche disapa oleh seorang lelaki berjubah yang misteri. Psyche pun mengadu kepada lelaki itu tentang yang terjadi ke atasnya, maka atas dasar simpati, lelaki itu pun menerima Psyche sebagai isterinya tetapi dengan syarat, Psyche dilarang untuk mengetahui latar belakang lelaki/suaminya tersebut. Psyche patuh tanpa membantah.

10. Bulan pun berlalu, Psyche memohon kepada lelaki tersebut untuk menemui adiknya, maka lelaki tersebut membawa adik Psyche ke atas gunung tersebut. Ketika mana adiknya bertemu dengan Psyche, adiknya berpesan supaya mengorek rahsia suaminya itu, kerana takut ianya bukan manusia tetapi raksasa.

11. Pada suatu malam, Psyche menunggu sehingga suaminya tidur. Ketika suaminya tidur, Psyche menuju ke bilik tidurnya dan di situlah Psyche terkejut. Suaminya merupakan seorang dewa setelah melihat dua buah kepak. Dewa Eros terjaga dari tidurnya lalu kecewa kerana Psyche telah mengingkari janji antara mereka berdua. Dewa Eros pun terbang berlalu dari situ meninggalkan Psyche.

12. Setelah kejadian tersebut, Psyche menjelajah ke seluruh tanah Yunani mencari Dewa Eros. Psyche menemui sebuah jalan pintas untuk menemui Dewa Eros dengan bekerja dibawah Dewa-Dewi Yunani. Psyche menemui Dewi Demeter, Dewi Hera dan Dewi Athena. Ketiga-tiga dewi ini mahu menolong Psyche tetapi dengan syarat, beliau wajib bekerja dibawah Dewi Aphrodite. Dewi Aphrodite bersedia untuk membawa Psyche menemui dengan Dewa Eros tetapi dengan sebuah syarat. Beliau wajib menempuhi semua ujian yang diberikan kepadanya.

13. Ujian yang kebanyakan mematikan ini berjaya ditempuhi oleh Psyches berkat pertolongan daripada Dewi Demeter dan Dewi Athena. Tetapi hanya tinggal satu lagi tugas terakhir iaitu menghantar sebuah kotak kepada Dewi Persephone di alam baka. Di dalam perjalanan, Psyches tertarik dengan isi kandungan kotak tersebut, lalu beliau pun membukanya. Rupa-rupanya di dalam kotak tersebut terkandungnya sebuah sumpahan tidur selamanya kepada si pembukanya.

14. Mujur Psyches berjaya diselamatkan oleh Dewa Eros lalu beliau membawa Psyches ke Dewa Zeus. Dewa Zeus memberikan air minuman Ambrosia kepada Dewa Eros. Dengan tegukan air dan ciuman, maka Psyches berjaya kembali ke dunia. Psyches bukan sahaja diberikan peluang kedua untuk hidup, bahkan beliau tidak akan mati (immortal).

15. Dewa Zeus memerintahkan kepada Dewi Aphrodite untuk menerima Psyche sebagai menantu dan setelah itu Psyche diberikan gelaran sebagai Dewi Kehidupan. Hasil perkahwinan rasmi diantara Dewa Eros dan Dewi Psyches, mereka dikurniakan anak perempuan iaitu Dewi Voluptas (Dewi Keberkatan).

Dalam teori lain, menyebutkan bahawasanya Cupid merupakan anak kepada Dewa Eros dan hasil daripada kelahiran Cupid, ia diambil dan diangkat sebagai Dewa Cinta di dalam agama pagan Rom. Tetapi teori yang paling diterima adalah Dewa Cupid merupakan Dewa Eros dalam versi Rom.

Dewa Cupid kembali diagungkan pada zaman Renaissance, di mana para pelukis menggambarkan Dewa Cupid sebagai Dewa Cinta dan kepopularan inilah yang seterusnya mengangkat martabat Dewa Cupid sebagai maskot Hari Kekasih ataupun yang berkaitan dengan cinta.

Nama Dewa Eros juga digunakan di dalam karya William Shakespeare yang bertajuk ‘A Midsummer Night’s Dream’.

RUJUKAN:

1. Handbook of World Mythology oleh A.S. Murray dan William H. Klapp (halaman 194).

2. Greek and Roman Mythology, A to Z oleh Kathleen N. Daly dan Marian Rengel (halaman 52).

3. Gods, Goddesses, and Mythology, Volume 4 oleh C. Scott Littleton (halaman 488).


Rom Diasaskan Oleh Bayi Kembar Yang Dibesarkan Oleh Serigala

Menurut  sejarawan Rom bernama Livy, oleh sebab bapa kepada bayi kembar ini ialah dewa pe.rang, Mars, mereka sentiasa berada di bawah perlindungan tuhan. Pada ketika itu, mungkin kerana hujan yang lebat telah menyebabkan Sungai Tiber melimpah melintasi tebing. Belum sempat bayi kembar ini terus dihanyutkan ke laut, bakul mereka telah tersangkut pada tebing sungai berhampiran kawasan Bukit Palatine. Tangisan kembar berkenaan yang dalam kelaparan dan dahagakan susu telah didengari oleh seekor binatang buas iaitu serigala betina yang sedang merayau di kawasan berkenaan.

Serigala berkenaan baru sahaja kehilangan anak-anaknya kerana dibu.nuh oleh pemburu kejam. Jadi, apabila melihat bayi kembar ini, naluri buas serigala ini bertukar kepada naluri keibuan. Dia menyusui mereka yang sedang kehausan dan memandang bayi kembar ini tidak ubah seperti anak-anaknya sendiri. Turut membantu ialah seekor burung yang memberi buah beri-beri segar untuk dimakan.

Begitulah nyawa mereka diselamatkan dan dijaga oleh serigala betina di tebing sungai sehingga datang seorang penggembala melalui kawasan tersebut. Setelah terdengar bunyi aneh, beliau mendekati bunyi tersebut dan terkejut melihat bayi kembar bersama serigala. Penggembala yang bernama Faustulus itu mengambil bayi berkenaan dan membawa pulang kepada isterinya, Laurentia yang sanggup menjaga kembar ini walaupun pasangan tersebut sudah mempunyai 12 orang anak.

Romulus dan Remus

Pasangan kembar yang kemudian diberi nama Romulus dan Remus ini membesar dalam kalangan penggembala di sebelah Bukit Palatine. Sifat Romulus dan Remus yang berani dan gagah telah membuka ruang untuk mereka menjadi pemimpin dalam kumpulan penggembala yang tinggal di situ.

Hubungan yang telah lama terputus bersambung kembali apabila berlaku satu kejadian yang telah membawa Romulus dan Remus kepada pertemuan dengan Numitor, datuk mereka. Ia berpunca daripada pertelingkahan yang berlaku antara kumpulan penggembala saudara kembar ini dengan penggembala yang bekerja di bawah Numitor. Pergaduhan tercetus dan akibat kekurangan orang berbanding pihak lawan, mereka telah ditawan dan dibawa untuk berdepan dengan Numitor.

Oleh sebab rupa paras Romulus dan Remus yang mirip dengan keluarga diraja Alba Longa, ia telah menimbulkan tanda tanya kepada Numitor. Selepas pelbagai persoalan dibangkitkan, akhirnya mereka dapat mengetahui asal usul mereka yang berdarah diraja. Secara ringkasnya, kehidupan mereka berubah apabila ditakdirkan bertemu semula dengan Numitor yang hidup dalam buangan sejak disingkirkan daripada kuasa oleh adiknya sendiri.

Setelah Romulus dan Remus diberitahu kisah pergolakan keluarga dan perebutan takhta, mereka merancang untuk mengembalikan semula kuasa pemerintahan Alba Longa kepada Numitor. Selepas itu, perancangan untuk merampas kembali takhta berjaya dilaksanakan dengan mudah. Amulius dibu.nuh secara mengejut apabila Romulus dan Remus serta orang-orang mereka menyerbu masuk ke dalam kota. Numitor sekali lagi diangkat sebagai raja yang lebih berhak ke atas takhta tersebut.

Pengasasan Rom

Bagi Romulus dan Remus, kehidupan di Alba Longa tidak sesuai dengan mereka yang lebih gemarkan cabaran dan sesuatu yang baharu walaupun mengetahui mereka mempunyai kedudukan yang lebih baik sebagai keluarga diraja. Mereka memutuskan untuk meninggalkan Alba Longa dan sudah tiba masanya untuk mencari dan mendirikan sebuah kota dan kerajaan sendiri.

Romulus dan Remus telah membuat keputusan untuk mendiami di bahagian tebing Sungai Tiber di mana tujuh bukit berdiri mengelilingi dataran di bawahnya. Geografi kawasan ini sangat sesuai kerana kewujudan bukit-bukau yang menjadi benteng semula jadi untuk membina sebuah kota yang baharu. Tambahan pula, kawasan ini tidak asing bagi mereka kerana dibesarkan dan hidup dalam komuniti penggembala yang mendiami kaki Bukit Palatine yang turut termasuk dalam tujuh bukit berkenaan iaitu Capitoline, Aventine, Caelian, Esquiline, Viminal dan Quirinal.

Pada saat inilah perselisihan berlaku antara Romulus dan Remus yang berakhir dengan tragedi. Persefahaman antara mereka gagal dicapai kerana kembar berkenaan saling bertengkar untuk memutuskan lokasi kota yang akan didirikan. Beberapa bukit yang terdapat berdekatan menjadi pilihan masing-masing untuk membentuk sebagai pusat penempatan baharu. Bukit Palatine menjadi pilihan Romulus, manakala Remus pula lebih mengemari Bukit Aventine.

Ketegangan semakin memuncak apabila Remus yang tidak berpuas hati cuba memprovokasi Romulus dengan menceroboh tembok pertahanan yang dibangunkan daripada kayu di Bukit Palatine. Tindakan tersebut mencetuskan kemarahan Romulus. Banyak cabaran yang telah mereka lalui bersama sebelum ini tetapi isu pemilihan tapak kota telah menyebabkan hubungan persaudaraan terputus. Akhirnya, konflik antara mereka berakhir apabila Romulus bertindak balas dengan membu.nuh saudaranya itu.

Perbalahan antara dua saudara ini seolah-olah diwarisi daripada konflik antara datuk mereka terdahulu, Numitor dan Amulius. Malah, ia berlanjutan sehingga ke generasi-generasi pemerintah Rom seterusnya dan konflik dalaman keluarga bertukar kepada pe.rang saudara yang sudah menjadi tidak asing lagi dengan gelora politik Rom ibarat satu sumpahan.

Setelah kema.tian Remus, tiada lagi pencabar yang mampu menggugat kedudukan Romulus sebagai pemerintah tunggal yang berpusat di Palatine. Jadi, begitulah kota Rom kuno yang masih lagi primitif diasaskan dengan mengambil nama sempena raja pertama mereka, Romulus.[1] Livy dalam penulisannya, “Kemudian raja berkenaan menjerit, ‘Musnahlah sesiapa yang berkeinginan melanggar tembokku.’” Maka, bermulalah perjalanan kota Rom yang masih lagi mentah dan berusaha bergelut dalam mengekalkan kelangsungannya di bawah pemerintahan Romulus selama 37 tahun.

NOTA KAKI:

[1] Menurut tradisi, Rom didirikan pada 21 April 753 SM. Hari kelahiran negara mereka tersebut diingati oleh penduduk Rom kuno mahupun Rom pada hari ini. Pasa masa kini, orang Itali menyambutnya sebagai hari cuti kebangsaan.

Anda sebenarnya sedang membaca salah satu daripada petikan buku terbaru kami, KITAB TAMADUN ROM. Kalau berminat nak membeli, jom berbuat demikian diwebstore kami di: https://bit.ly/pratempahktmktr


Bagaimana Lebah Menghasilkan Madu?

Pada satu hari, isteri Pak Jamil sakit tekak. Lalu diminta Pak Jamil keluar cari madu. Keluarlah sana sini cari madu. Petang itu, Pak Jamil kembali dengan seorang wanita yang kelihatan sangat rapat.

Isteri Pak Jamil mula curiga. Lalu bertanya, “siapa perempuan ni.” Dan Pak Jamil pun runsing garu kepala, “aik, kan sayang suruh cari madu?” Tekak isteri Pak Jamil terus sembuh. Tetapi sejak hari itu, Pak Jamil hilang di muka bumi ini.

Dalam sketsa di atas, siapa yang salah? Macam betul juga apa Pak Jamil buat. Penuhi permintaan.

Sebelum ada yang mengamuk, baik saya terus terang. Saya sebenarnya nak bercerita tentang madu satu lagi, iaitu seni hebat sang lebah: madu sebenar yang diminta isteri Pak Jamil.

Untuk berbicara tentang madu, haruslah buka cerita berkenaan dengan lebah dulu. Sesungguhnya lebah bukanlah satu spesis yang wujud secara tunggal.

Malah lebah adalah sebuah clade digelar Anthophila yang menghimpunkan lebih daripada 16,000 spesis dalam tujuh buah keluarga biologi (biological families).

Sebab itu ada lebah madu (honey bee), lebah dengung (bumblebee) dan lebah kelulut (stingless bee) misalnya. Lebih daripada 90 peratus lebah hidup dalam koloni. Hanya segelintir saja yang menyendiri.

Lebah berevolusi daripada sebuah serangga Crabonidae yang hidup sekitar 120 juta tahun yang lalu. Mereka mewarisi cara hidup serangga ini, seperti menjaga sarang dan mengumpulkan makanan.

Akan tetapi, serangga ini menyerang serangga lain dan mengangkat bangkai serangga kembali ke sarang. Sementara lebah pula mencari makanan daripada bunga.

Sebenarnya ini punca populasi lebah merebak dengan pesat sampai beribu-ribu spesis (Ramanujan, 2018).

Lebah hanya perlu risau pada pemangsa seperti katak misalnya. Namun semasa berurusan dengan bunga, lebah tidak perlu berlawan (tidak sama seperti Crabonidae).

Hubungan Lebah Dan Bunga

Keistimewaan lebah semakin banyak dikaji saintis, yang mengenali suatu perkara menarik dengan bantuan teknologi. Seekor lebah misalnya tertarik dengan warna terang dan corak kelopak.

Dua perkara ini memang penting bagi lebah. Bunga mana paling menarik; bunga itulah menjadi destinasi, yang dikukuhkan lagi dengan harumannya pula. Itu yang diketahui selama ini.

Tetapi saintis mengenal pasti bahawa ada hubungan elektrik antara lebah dan bunga (Yong, 2013).

Hubungan ini mudah difahami jika kita lihat bunga guna mata lebah. Macam manusia, nampak bunga seperti bunga. Takkan mungkin nampak bunga macam tahi ayam, meskipun bunga tahi ayam.

Pada mata lebah, bunga adalah seperti papan iklan digital.

Corak, haruman dan warna main peranan sama seperti papan iklan tersebut main peranan pada mata manusia.

Ada saja unsur yang menarik perhatian. Lelaki gemar bertukang mesti tertarik pada papan iklan pasal tukang. Perempuan minat memancing pun begitu. Nampak saja joran, boleh jadi sasau dibuatnya.

Itu hanyalah analogi untuk faham fitrah lebah.

Daripada Bunga Datangnya Madu

Apabila lebah pilih bunga, kira sudah mula langkah pertama ke arah pengeluaran madu. Daripada bunga, lebah mengeluarkan cecair bergula iaitu nektar.

Selain daripada cecair ini, lebah juga mengeluarkan bertih-bertih halus iaitu pollen. Bunga berlainan mempunyai pollen yang berbeza. Nektar dan pollen akan dikumpul sampai perut lebah penuh. Asal penuh saja, mereka akan balik.

Perjalanan pulang memerlukan lebih banyak tenaga. Jadi lebah akan guna sebahagian daripada nektar dan pollen serupa komisyen. Maklumlah, mereka lebah… itu saja kerja mereka. Ahli politik pun tiada untuk jadi kroni. Hanya ada ratu saja yang pentingkan diri sendiri saja.

Sampai di sarang, mereka akan pass nektar dan pollen kepada lebah dalam sarang pula.

Hantaran ini dibuat melalui mulut ke mulut… sampai kandungan lembapan turun daripada 70 peratus ke 20 peratus, yakni produk pra-madu yang disimpan dalam “tong” ditutup pula dengan sejenis bahan lilin dipanggil beeswax untuk satu tempoh sampai produk tersebut menjadi madu.

Kalau anda berminat dengan artikel-artikel sains seperti ini, kami nak cadangkan anda Beli buku terbaru kami, BIOLOGI: PENGAJIAN TENTANG MAKHLUK DAN KEHIDUPAN di http://bit.ly/BiologiaPengajian

RUJUKAN:

Ramanunjan, K. (2018, November 15). Study challenges widely held assumption of bee evolution. Cornell Chronicle.

Yong, E. (2013, Februari 21). Bees can sense the electric fields of flowers. National Geographic.


Malam Jahanam Bulungan 1964

“Lapar, tinggal menangkap udang sebesar lengan anak-anak dan memancing ikan patin sebesar guling di Sungai Kayan. Hewan dan buah-buahan sangat gampang ditemui saat itu,” – Datu Abdul Hamid, Pemangku Sultan Bulungan  –

INI merupakan antara kenyataan yang diucapkan oleh salah seorang waris kerajaan yang pernah wujud di bumi Borneo atau lebih mengkhusus di Kalimantan Timur suatu ketika dahulu.  Kerajaan Kesultanan Bulungan mungkin namanya tidak begitu dikenali namun hakikatnya kemakmuran sebuah kerajaan kuno ini terungkap dengan bukti-bukti kekayaannya baik dari segi minyak mahupun berlian yang pernah dieksplorasi oleh Koloni Belanda.  Dek kerana kekayaan itu juga menyaksikan satu kerajaan besar yang mana wilayah jajahannya mencakupi sehingga ke Tidung, Malinau, Nunukan, Tarakan malah Tawau, Borneo Utara (Sabah) suatu ketika dahulu dikatakan tidak pernah mengenakan cukai ke atas rakyat di sepanjang kewujudannya.

Disebalik kemegahan Kerajaan Bulungan yang menurut sejarah lamanya diasaskan oleh seorang bernama Kuwanyi dari kalangan golongan bangsawan kaum Kayan Uma Apan di Usun Apau tidak mempunyai raja secara mengkhusus.  Sebaliknya corak pemerintahannya adalah dipegang oleh para pahlawan atau kesatria kaum Kayan. Kuwanyi sendiri pada ketika itu amatlah digeruni kerana ketangkasannya di perang-perang kayau di Borneo yang pernah menjadi igauan ngeri apabila mendengar sejarahnya.  Dari keturunan Kuwanyi ini akhirnya ada seorang puteri yang bernama Asung Lawan yang telah menikahi seorang putera dari Kerajaan Brunei yang bernama Datu Mencang yang mana pada kurun ke-17 menyaksikan ianya bertukar menjadi sebuah kerajaan Islam yang dinamakan Kerajaan Kesultanan Bulungan.

Walaupun sudah mempunyai pengaruh Islam di dalam pemerintahannya iaitu sejak tampuk pemerintahan diungguli oleh Datuk Mencang yang memerintah dari tahun 1555 hingga 1594 masih belum ada gelaran Sultan yang digunapakai kerana ianya tetap meneruskan gelaran lama kepada pemerintahnya iaitu gelaran Kesatria atau Wira.  Hanya diketika Wira Amir yang naik takhta pada tahun 1731 barulah gelaran Sultan digunakan iaitu dengan menggelar dirinya Sultan Amirul Mukminin.

Apabila kita menyoroti sejarah lama berdiri dan jatuhnya kerajaan-kerajaan kuno di Kalimantan, penyebab kepada keruntuhan mereka adalah samada dek kerana permainan “bijak” Koloni Belanda mahupun ketika pendudukan Jepun pada Perang Dunia Kedua berlangsung.  Peristiwa Mandor Berdarah misalnya menyaksikan Kerajaan Kubu “hilang” dari peta kerajaan lama di Kalimantan dek kerana pembantaian tentera Jepun.  Untuk konteks Kerajaan Kesultanan Bulungan pula biar sewaktu era Koloni Belanda kemudian Jepun malah tatkala Republik Indonesia ditubuhkan, ianya masih utuh berdiri serta mendapat hak istimewa sebagai sebuah wilayah autonomi beraja di dalam Indonesia sehingga tahun 1964.

Hanya selepas tahun 1964 atau untuk lebih mengkhusus pada tanggal 3hb Julai 1964, sedikit demi sedikit Kerajaan Kesultanan Bulungan turut hilang dari radar peta Indonesia dan menurut sejarah “ghaibnya” Kerajaan Bulungan sebenarnya mempunyai perkaitan secara langsung dengan penubuhan Malaysia yang dimuktamarkan pada tanggal 16 September 1963.  Dan umum mengetahui bahawa di awal penubuhan Malaysia itu sendiri mempunyai cerita gelap yang penuh onak nan berduri iaitu adanya satu konfrontasi yang dinamakan Konfrontasi Indonesia/Malaysia atau “Ganyang Malaysia” yang berlangsung dari tahun 1962 hingga 1965.

Dari hanya perdebatan lisan seorang Presiden yang memegang tampuk kepimpinan Indonesia pada masa itu akhirnya sudah berani menginjak-nginjak sempadan Malaysia iaitu samada di bumi Sabah mahupun Sarawak itu sendiri dengan provokasi atau tembakan secara langsung.  Dan dikatakan Kerajaan Bulungan walaupun berada di wilayah Indonesia menjadi “mangsa” kerana Sultan Maulana Muhammad Jalaluddin, sultan Kerajaan Bulungan pada masa itu adalah seorang warganegara Malaysia.  Keberadaan adanya kerabat diraja yang menjadi rakyat Malaysia tetapi mendukung sebuah kerajaan autonomi di Indonesia dilihat oleh tampuk kepimpinan Indonesia seumpama gunting di dalam lipatan yang mana pengaruhnya harus dihapuskan secara total pada ketika itu.

Tanggal 2hb Julai 1964 menyaksikan Presiden Indonesia telah menghantar dua panglima tertinggi Angkatan Bersenjata Republik Indonesia (ABRI) ke istana Bulungan.  Kedatangan anggota tentera berpangkat tinggi sudah tentu disambut baik oleh istana pada masa itu.  Menurut ceritanya pihak istana Bulungan telah mengadakan jamuan makan malam untuk mereka dan tiada agenda yang mengkhusus melainkan hanya lawatan biasa sahaja sehinggalah para tetamu memohon diri untuk pulang.

Tetapi kedamaian istana Bulungan bertukar saat menjelang subuh 3hb Julai 1964 iaitu di ketika para penghuni istana Bulungan dan kawasan sekitarnya sedang lena diulit mimpi, segerombolan ABRI telah mengepung istana Bulungan.  Mereka merempuh istana Bulungan lantas menangkap dengan kasar kesemua kaum kerabat Bulungan tanpa mengira lelaki atau wanita mahupun anak-anak kecil pada masa itu.  Menambahlagi duka apabila ABRI turut bertindak membakar istana serta menjarah apa jua bukti sebuah kerajaan yang pernah ada di bumi Kalimantan pada masa itu.

Pada hari itu sahaja dikatakan ramai yang terkorban mempertahankan istana Bulungan baik dari penjaga istana mahupun kaum kerabat diraja Bulungan.  Yang ditangkap hidup-hidup langsung dibawa ke Tarakan tanpa bicara.  Dan hari-hari seterusnya mana-mana keluarga diraja yang tidak tinggal di Bulungan turut diburu dan akhirnya menyebabkan Kerajaan Bulungan lenyap di peta Indonesia.  Menurut rekod tidak rasmi yang dikeluarkan menyatakan hampir 80 orang kerabat diraja Bulungan termasuk golongan sufi di istana ditangkap dengan lebih kurang 30 orang daripada mereka “hilang” dan ini termasuklah pewaris Kerajaan Bulungan seterusnya yang dikenali sebagai Raja Muda Datu Mukemat.  Matinya sehingga sekarang masih tidak diketahui dimanakah pusaranya.

Tindakan Presiden dengan menghantar segerombolan ABRI ke atas Kerajaan Bulungan adalah atas dakwaan Kerajaan Bulungan bersekongkol menentang Indonesia. Mereka didakwa telah mengetuai gerakan bawah tanah agar rakyat di wilayah Bulungan menyokong usaha pembentukan Malaysia.  Dan ada pihak lain yang mendakwa bahawa tindakan itu juga atas dasar untuk membanteras adanya usaha-usaha komunisme dari Parti Komunis Indonesia yang sedang mekar berkembang di dalam pemahaman Kerajaan Bulungan. Namun sehingga sekarang masih belum ada cukup bukti bagi menoktahkan setiap dakwaan tersebut bagi memperjelaskan apakah punca yang sebenarnya Kerajaan Bulungan dihukum sedemikian rupa sehingga “nyah” dari bumi Kalimantan. Tragedi yang menimpa kaum kerabat Bulungan yang bermula pada tanggal 3hb Julai 1964 inilah yang dikenali sebagai “Malam Jahanam Bulungan” 1964.

-HB-

#KamekSayangSarawakBah!

Rujukan:

2.  Bulungan, Kerajaan Besar di Kalimantan yang Terlupakan. http://regional.liputan6.com/read/2391683/bulungan-kerajaan-besar-di-kalimantan-yang-terlupakan

3.  Tragedi Pembantaian Bulungan di Perbatasan Malaysia https://tirto.id/tragedi-pembantaian-bulungan-di-perbatasan-malaysia-cu4N

4.  Sejarah Asal Usul dan Kebudayaan Suku Bulungan Kalimantan Timur http://dunia-kesenian.blogspot.my/2015/05/sejarah-asal-usul-kebudayaan-suku-bulungan.html


Cebisan Kisah Hidup Dan Pengembaraan Marco Polo

“Di Xanadu, bersemayam Kublai Khan…”

Begitulah bermulanya salah satu dari tiga puisi ulung Samuel Taylor Coleridge, berjudul ‘Kubla Khan’. Menurut beliau, puisi ini dikarang dalam masa satu malam sejurus beliau mengalami satu mimpi selepas membaca karya yang mengandungi pemerincian tentang Xanadu.

Xanadu pada asalnya merupakan ibu kota Dinasti Yuan semasa Kublai Khan menakluk China. Selepas beliau memindahkan ibu kotanya ke Dadu, kini Beijing, Xanadu menjadi kota singgahan pada musim panas. Walaupun Coleridge hanya berpeluang melihat Xanadu di dalam mimpi, terdapat seorang pengembara Barat yang sempat menziarahi kota itu di zaman kemuncaknya. Pengembara yang dimaksudkan ini ialah Marco Polo, pengembara dari Venetia.

Sejarah Marco Polo bermula di Venice pada tahun 1271, ketika beliau berusia 17 tahun. Dua tahun sebelum itu, bapanya yang bernama Niccolo dan pakciknya, Maffeo, baru sahaja pulang dari ekspedisi perdagangan di Timur.

Memandangkan kedua beradik itu merantau selama beberapa bulan sebelum Marco Polo dilahirkan dan hanya pulang pada tahun 1269, maka Marco Polo dapat bertemu dengan bapa dan pakciknya buat kali pertama pada tahun tersebut. Kemudian, Marco Polo menyertai mereka dalam perjalanan ke Asia pada tahun 1271.

Selain berdagang, perjalanan keluarga Polo ke Asia ini bertujuan untuk membawa beberapa pucuk surat dan hadiah berharga yang dikirimkan oleh Pope Gregory X untuk diberikan kepada Kublai Khan. Sebelum Niccolo dan Maffeo pulang ke Venice, Khan Agung sempat menyatakan minatnya terhadap agama Kristian.

Justeru, beliau meminta agar kedua beradik itu singgah ke Rom bagi mewakilinya. Kublai Khan turut meminta agar Pope menghantar pulang kedua beradik itu ke China, dengan membawa bersama air suci serta 100 orang paderi berpendidikan.

Pope tidak dapat memenuhi permintaan Kublai Khan itu. Namun, beliau mengirim beberapa pucuk surat dan hadiah. Lantaran tidak mahu menghampakan Khan Agung, Niccolo dan Maffeo turut membawa bersama dua orang mubaligh friar. Namun setelah merasai sendiri kesukaran mengembara, kedua-dua mubaligh itu berpatah balik dan tidak melanjutkan perjalanan.

Dari Venice, keluarga Polo ini mengembara ke selatan melalui Laut Mediterranean dan menuju ke Tanah Suci (Israel dan Palestin) yang pada masa itu dikawal sebahagiannya oleh tentera-tentera salib. Dari kota pelabuhan Acre, mereka berjalan ke utara menuju Trebizond dan kemudian turun ke selatan dan tiba di Baghdad sebelum menghala semula ke arah utara. Di Terbil, mereka menukar haluan ke selatan dan akhirnya sampai di kota pelabuhan Ormuz di Selat Hormuz.

Walaupun pada awalnya keluarga Polo berhasrat untuk mengambil jalan laut bagi menuju ke China, mereka tidak berjaya menemukan kapal yang sesuai untuk dinaiki. Lantaran itu, mereka pun berjalan ke utara dan menggunakan jalan darat. Tatkala tiba di gurun Taklamakan, mereka mengambil laluan ke selatan dan merentasi beberapa buah tempat seperti Yarkand dan Khotan. Cabaran terakhir yang perlu dihadapi mereka sebelum tiba di China adalah Gurun Gobi yang terbentang luas.

Di China, ketibaan mereka disambut baik oleh Kublai Khan. Memandangkan Marco Polo merupakan seorang yang meminati budaya China dan cekap berbahasa, kehadirannya disenangi oleh Khan Agung. Lantas, beliau dilantik sebagai perutusan khas Yuan sekaligus membolehkannya mengembara ke pelbagai wilayah di Asia, seperti Tibet, Burma dan India. Marco Polo juga dilantik sebagai pengutip cukai di Yanzhou, dan pegawai dalam Majlis Sulit.

Sepanjang 17 tahun keluarga Polo menetap di China, mereka mengumpulkan harta kekayaan yang cukup banyak. Lantaran Kublai Khan mencecah usia lewat 70an, keluarga Polo semakin khuatir kalau tidak berpeluang untuk beredar dari China dan pulang ke tanah air dengan membawa bersama harta mereka.

Justeru dengan berat hati, Khan Agung membenarkan mereka pulang. Namun, tidak tanpa disertakan dengan satu tugasan terakhir, iaitu mengiringi puteri Monggol, Kokachin ke Parsi. Di sana, Kokachin diaturkan supaya berkahwin dengan seorang putera.

Perjalanan laut ini mengambil masa selama 2 tahun, di mana seramai 600 orang anak kapal dan penumpang terk0rban. Ketika tiba di Ormuz, hanya 18 orang sahaja yang terselamat. Putera Parsi yang dijanjikan kepada Kokachin juga telah pun men1nggal dvnia. Justeru, keluarga Polo terpaksa menetap di Parsi sehingga Kokachin menemui calon yang sesuai untuk dikahwini. Akhirnya, mereka kembali ke Venice pada tahun 1295.

Sebagai maklumat tambahan, kisah pengembaraan Marco Polo hanya direkodkan semasa beliau berada dalam penjara. Tiga tahun selepas pulang ke Venice, Marco Polo mengetuai sebuah kapal geliung dalam memer4ngi kapal-kapal Genoa, salah satu seteru Venice.

Dalam sebuah pertempvran, beliau ditangkap dan ditahan. Ketika berada dalam penjara, beliau bertemu dengan Rustichello da Pisa, seorang penulis berbakat yang mencatatkan kisah-kisah pengembaraan yang diceritakan oleh Marco Polo.

Ketika mereka dibebaskan pada tahun 1299, buku tersebut sudah pun siap dan nama Marco Polo langsung menjadi sebutan. Empayar Khan, empayar terbesar yang pernah disaksikan dunia, merupakan suatu misteri bagi mereka yang hidup di dalam sempadan Empayar Suci Rom.

Marco Polo merupakan orang Barat pertama yang berpengalaman menyaksikan secara mendalam budaya dan adat mereka. Justeru apabila beliau menerbitkan catatan terperinci tentang pengembaraannya itu di dalam buku ‘II Millione’, dunia Barat terpesona dengan pengalaman yang dikongsikannya. Pengembaraan Marco Polo ini memberikan kefahaman geografi yang lebih meluas kepada dunia Eropah, dan menggamit lebih ramai pengembara dan peneroka lain untuk keluar merantau.

Sehingga ke hari ini, ramai yang masih cuba mengikuti jejak langkahnya dan menghidupkan kembali sejarah hidup pengembara Venetia kurun ke-13 ini. Pada tanggal 9 Januari 1324, Marco Polo diserang penyakit dan men1nggal dvnia dengan meninggalkan legasi yang berpanjangan.

TERJEMAHAN
Wu Mingren. (2 Februari 2015). The Life and Adventures of Marco Polo. Ancient Origins.
https://www.ancient-origins.net/history-famous-people/life-and-adventures-marco-polo-002635